KA KHASl READER — CLASS II 
lA 


KI PRIMARY BAD BASIC SCHOOL 


U NONGREP 



DA 

U PRIMROSE GATPHOH 


Published by Mrs. E. Gatphoh 

Ail Rights Reserved 

Printed At the Ri Khasi Press Shuxono 






KA KYNTIEN LAMPHRANG 




Ha kine ki Lynnong, la plie ia ka jingmul kj khynnah ban pyrkhat 
shaphangkiei kiei kiba itynnad kiba don sawdong jong ki. 

Ynda ki khynnah ki la brai ia ka jingpule kot bad ynda ki la kjit ia 
ki jingmut kiba don ha kine ki Lynnong kin sa long kum u kynphad ba 
la wieh um bha* bad hangno hangno kat haba ki don» kin sa ibhnoh dak 
eiei — la ha skul, ha madan ialehkat\ ha phyllavi^ ha tymp^i^ ha jawthob" 
dieng ha lyngkha^ nc, ha lum sharai ntosi. Kin sa long rqh kiba shai 
ka khmat bad kiba don akor bad kin pher bak na ki khynnah ki bym 
shym pule kot ne shong skul. 

Dei naduh kane ka Klas ba ki khynnah ki la dei ban pole bad spel 
Poetry Rit. Ki Khasi NURSERY RHYMES BAD KI POETRY RIT la 
thoh khnang bad kyrpang na ka bynta ki Primary School ha kane ka 
Ri Khasi bad Jaintia. Ka bor kynmaw ki khynnah ha kane ka por ka 
dang lung, bad kumta clci ban kiian bad ialam bha ia ki naduh ba sdang. 
Namar ka bor kynmaw kaba bha ka long ka bor bah bor san ha ki sngi 
kiba bud ka jingim jong ki baroh shiita rypieng. Kumta ngim dei ban 
iohnoh shrah ia ka bor jabieng jong ki khlem da shyrti bad pynpliah 
bha ia ka. 

'"By Han ia u khynnah naclnh dang rit hp ki lynti ba u dei han i'lUi 
bad wat ynda u In tvninsen nth ttn nvm kynri th tfoh a a ka.*' 

Ka don ka jingma ia ki khynnah bad wat ia ki rangbah ruh ha kane 
ka ri haba ki wai noh ban pule kot ; tang ha pdeng kbyndiat por kata 
ka jingnang bad jingtip kaba ki la lum baroi^ rngai bad kylla mulpt 
noh, bad ki shu syntuid dien trai pat sha ka jingklet bad Jingbieit, 
Kumta lada ngi kwah ban san bad ban nym ran ha ka jingnang 
jingstad, ngi dei ban pule kot katba ym pat dkut u sai rupa bad pat 
pait ka khuri ksiar — baduh ba ngin da hiar sha ka iingtep. Lehse dei 
na kane ka daw ruh ba ngi iohsngew ia ka jingdonkam ha kane ka rt 
jong ngi laka ‘MASS LITERACY CAMPAIGN^ kaba pynpaw ba ki 
rangbah jong ngi ki angnud ban pynnang ia ki briew baroh ha kane ka 
ri ban th oh bad pule bha la kumno kiimno, ia la ka ktien. 

A.B.— La add ia ki Jingkilan ha kjat kawei pa kawei ka lynnong kum ki 
jingai jingmut ia ki nonghikai ban byllan ia ki khynnah ban pule da 
kaba sngewthuh. Ki Jingkylli ki long kiba shai bad ki JubtJj ki dei 
ban long kiba lyngkot. La pynlang shuh shuh ki lynnong thymmal 
ban pyniadei bad ki jingdonkam kane ka por. 

LYNNONG 1 



Nga don ka met, — ka met, ka khlieh, ki kti 
bad ki kjat. 

Ha ka khlieh jong nga ki don ki khmat, ki 
shkor ka khmut bad ka shyntur. 

Da ki khmat nga iohi, bad da ki shkor pat 
nga iohsngew. 

Da ka shyntur nga bam bad nga kren, hynrei 
da ka khmut pat nga iw. 

Hapoh ka shynrong khlieh ka don ka jabieng, 
te, da ka jabieng nga pyrkhat. 

Nga don ar tylli ki kti, bad ar tylli ki kjat. 
Kawei ka kti ka don san tylli ki shynriah ’ti. 

Bad ka kjat ka don san tylli ki shynriah ’jat. 
Kumno kine baroh ki neh bad kim pra ? 

Namar ki don ki shyieng kiba kyrshan bad 
ki thied kiba jwat kiba pyniasoh ia Id. 

Ha ka kpoh jong nga ki don ki snier. 

Kine ki snier ki tylliatia ka jingbam. 

Hapoh ka shadem jong nga ki don ki doh 
jem, — u klong snam bad ki tor. 

Kumta ki doh jem baroh ki shong hapoh ka 
krem shadem. 


Bad ki shyieng krung jong nga ki long ka 
kaba ia da ia ki tiar ba shapoh jong nga. 
Kine ki tiar ba shapoh jong nga Id trei ^m ka 


kor. Baroh ki don la ki kam kiba pher ba pher. 

Ka snam jong nga ka iaid na ki thied kiba 
kum ki tyndong sha ki dkhot met baroh ban ai 
jingim. Ka snam ka kynshaitna u klong sha ki 
bynta baroh jong ka met. . , . 

Vbmr bnok- v.ni otv. you 
N twindlati cdf-t«i.v wi’i> •‘•n hartde 

Na ka met ka snam ka wan phai pat sha u 
klong. Kumta ka snam ka laid sa laid tawiar 
hapoh jong ngi man ka sngi. 

Ngadeiban leh kumno te ia ka met jong 
nga? 

Nga dei kein ban pynkhnid bad ban bsa bha 
ia ka man ka sngi. la kane ka met ba phylla 
jong nga la thaw stad eh da U Blei. 

JINGKILAN No. 1. lathuh kyrteng san tylii ki dkhot 
met u briew. Kdew ia ka jaka u Klong Snam ha ka met 
jong phi. Da kiei u briew u trei ? Da kiei u laid ? Da 
kiei phi iohi ia kiei kiei kiba don sawdong jong phi ? Da 
kiei phi iohsngew haba ki sim ki ruwai ? Da uei phi mad 
ia ka jingbam ? Haba phi kum ot, kaei kaba mih na ka 
jingmong ? 


LYNNONG 2 

KAWAH BA SNGUR 

Ko Khun, kaei kane kaba sngur khlir khlir ? 

Hato kam dei ka wah, Mei ba ieit eh jong nga? 

Ko Khun, hato phi tip naei kane ka wah ka mih ? 

Hato ka khyndew kam shym la kha ia kane ka 
wah Mei, kumba kha ma phi ia nga ? 

Phi mut ban ong ba nga long ka khyndew, mo 
Khun, bad ba ma phi pat phi long i wah iba 
sngur bad ba thiang jong nga ? 

Nga da sngewtynnad eh, te Mei, ban long i wah 
ba sngur bad ba thiang jong phi, Kane ka 
wah ka mih napoh khyndew. 

Phi tip kumno ba ka shong um hapoh khyndew ? 
Ka khyndew ka kdang um na n slap keifi. 

Namar haba hap u slap, ka khyndew ka kjit, 
— ka kjit ia ka um slap kaba tuid halor Jong 
ka. 

Ka um ka lang hapoh khyndew. Nangta ka bthei 
shabar bad ka kyrsoi umpohliew, bad nangta 
ka tuid arsut ban long wah bah. 

Te^haba ka wah ka laid sa laid bad tuid sa tuid 
kumne, shaduh shaei keih Mei, ka thew ban 
leit? 

Baroh ki wah ka pyrthei ki tuid sha duriaw bah. 
Te, phi ieit ne em ia kane ka wah ba sngur, 
sha Khun? 

Ngam ieit balei ia ka, ba ka long kum nga. 

Phi kren kumno kumta, Khun? 

Ko Mei, kumba kane ka wah ka tuid sha duriaw 
bah, ka jingim Jong nga ruh ka sdang bad 
ka kut ha U Blei ; ka kut bad ka dap artat 
ha ka jingieit Jong U. To, ong ma phi, ngam 
long kum kane ka wah, sha Mei, ba thiang 
eh jong nga? 

JINGKILAN No. 2. Nangno ka um ka mih ? Shaei ki 
wah baroh ki tuid ? Da kaei phi bta khmat bad sum kjat ? 
Kaei ka kyrteng ka wah kaba phi ju leit salt jaifl ? 1 Mei 
jong phi i shet jingshet daei ? Ka um jong u slap ka long 
kaba khuid ne kaba jakhlia ? Bit ne em ban difa ia ka um 
kaba jakhlia ? Ka pung dih um jong phi ka long ne em 
kaba khuid ? 

LYNNONG 3 

1 KHUN SYIAR TAM SNENG 

Ka ’yiar kmie ka ting la ki khun. 

Ki bud riaw-riaw ia ka kat sha ba ka leit. 
Ka ieit, ka kdup bad ka sneng ia ki barabor. 

Ko khun, phi dang rit bad phi dang lung eh, 
kane ka pyrthei ka dap da ki nongshun. 

Da kynmaw, wat phet jngai na nga ka kmie. 

Tad iohi ba her ka khlieng ka tyngab, 
phi wan rich khop ha ki thapniang jong nga. 

Ki khlieng bad ki tyngab ki swait barabor 
ban kem ia kiba shang makia. 

Hei, khun, wat klet ioh phi mynsaw, ho ! 

Ngan kdup khop khop ia phi hapoh ki 
thapniang jong nga. 

Te katba ki dang sngap ia ka Jingsneng jong 
ka kmie, ki khun syiar kim shym leilei. 

Hynrei, iwei i khun tam sneng iba kham 
sting, kham snah bad iba kham sarong saitlah, i 
kiew joit halor ka met jong ka kmie. 

Hangta i kynther la ki sner, i sad, i khyllong, 
i beifi i khoh ia ki hynmen baroh. 

Waw! ka jingleh ’thei-iaw kaba la keifi noh. 

Kumta i dem leh sa leh man la ka sngi. 

Te ha kawei ka sngi i mareh sha madan. 

Bad ka khlieng kaba la thngan bha ka la iohi 

ia i. 

Wia ka suh kynsan: thiaw ka rong ia i 
sha suin. 

Kliak ! kliak ! i pah i khun tam sneng, kliak ! 
kliak! 

Hynrei yn kliak! kliak! pat shaei, haba la 
rong sha sahit bneng. 

Kumta haba tam sneng ia la ki kmie ki kpa, 
ttgin jyGijar ha kawei ka sngi. 



U NONGREP 

JINGKILAN No. 3. Phi don kbnn syinr h> log joi^ |riii? 
Ki bam da ei ? Ki pab kumno ? Balei ka syiar kmie ka kdim 
ia ki khun ? Phi Jo iohi knmno ka khlieng ka kem khan syiaf ? 
Ka kem da kiei ? Ka rong shano ? Balei i khun syiar i oha h 
kem ? Bit ne em ban saitlah ia ki kmie ki kpa ? I khun 
syiar i mih na kaei ? Hangno ka syiar ka kha pylleng ? 


LYNNONG 4 

KA SNGI BAD KA LYER 

Shisien ha kawei ka por, ka Sngi bad ka Lyer 
ki la ia kob shaphang la ka jingkhlain. 

Ka Sngi ka la ong “Nga khlaiS tarn eh ma nga 
ia baroh shi pyrthei.” 

“Em,” la ong pat ka Lyer, “khlain tarn eh ma 
nga.” 

Te ki la iohi ia uwei u nongleit iingleit uba la 
thaitbha. 

Ong ka sngi, “To, haba pha kob kumta, ngin ia 
pynpaw la ka jingkhlain ha utai u briew. Kat kaba 
lah ban pynloit Jain ia u, yn sa ia kohnguh ba ka 
kham khlain kata.” 

“Kata kaba Jem eh,” la ong ka Lyer. Yn 
sdang shuwa mano?” 

“Leh shuwa ma pha keifi,” la jubab ka Sngi. 

“5Jium,” la ong ka Lyer. “Peit ho, nga la 
sdang!” 

Ka Lyer ka tang shu sdang, ka la beh jubor 
kum ban rat ia ki dieng ki siej baroh. Ka bneng 
ka la dum tiaw bad ki khlaw baroh ki la win. U 
la theh u ’lap bah ’lap san. U pyrtW u la kyrhuh 
bad ka lei lieh ka la ba lep lep. 

Uta u briew uba pli, u la khriat bad u la jhieh 
baroh shi rynieng. Kumta u la klum bad syndong 
khop la ki jain katba lah sha la ka met. 

Hangta ka Lyer ka la ong, “Ko Sngi, nga la 
rem pha lok. To leh noh sa ma pha, ba ngan 
tang khmih kai ia ka bor jong pha.” 

Ka Sngi ka la mih na khap ki lyoh, bad ka la 
sdang ban shoh ia uta u nongleit jingleit. Tang 
shiphang ki jain jong u ki la rkhiang, bad u la 
sdang ban sngew syaid or. 

Hynrei, ynda haba ka Sngi ka la sdang ban 
shit kynsan triang, u la sdang ban mih syep haduh 
bym don pyrthei shuh. 

Hadien katto katne por, ynda u la sngew um 
lah shah shuh, u la leit sharud kawei ka wah. 
Hangta u la law la ki jain, bad u la ryngkoh pum 
ha um. 

“Kumno haba kumto!” la ong ka Sngi da 
kaba wiat sam rkhie. “Khlain kaba kaw kaw 
kum pha, ne khlain kaba jar jar kum nga ?” 


JINGKILAN No. 4. Phi lah ban iohi ia ka Lyer? Kaei 
kaba pynkhih ia ki dieng ha khlaw? Phi nud ban peit 
pyrshah ia ka sngi ? Ka sngi bad ka lyer ki ia ia kob 
shaphang aiu ? Ki iohi iano ha kata ka por ? Ki ia kut baa 
Idi aiu ia uta u briew ? Baiei haba beh ka lyer u briew 
n klnm la ki jaiS ? Bale! n law jalil baba shoh ka sngi ? 
Jop ka Sngi ne ka Lyer ? 



U NONGREP 

LYNNONG 5 

U THLIEM KHLEM KHMAT (I) 

Hyndai ha tew Ksiar la don uwei u briew uba 
la jaipdeh sat. U kwah tang ban bam bad ban 
thiah. Urn mon ban trei lyngkha, ne thoh dieng: 
wat ban shet la ka ja ban bam ruh u salia. U nap 
tang ka shong ing bad ka thiah sngi. 

Ynda u la shong kurim, ka tnga jong u ka la 
pynbor ia u ban leit rep lyngkha. 

U la ong ia ka, “To ngan leh kumba phi 
kwah, tang ba phi dei ban talar shibun ka ja 
song ba ngan bam.” 

Harud lew Ksiar la don kawei ka jri kaba 
heh. Une u jaipdeh u ia mih dang step na Ing 
kum u ban leit rep shisha. Hynrei, u tang shu 

E oi ha trai kata ka jri u la sangeh, bad u la khreh 
an thiah hangta baroh shi sngi. 

Hynrei shuwa ba un thiah, u la khlong ia la 
ki khmat, bad ynda u la wah ia ki ha kawei ka 
tnat jong kata ka jri, u la hukum ia ki kumne: 

“Ko khmat, phi long ki shakri ba bha tarn 
jong nga. Phi tip hi ba nga uba salia ban trei da u 
mohkhiew, ne ka wait. Ngam kwah ban pynkhih 
la ka kti ka kjat. iNga mut ban thiah hangne 
baroh shi sngi. Nga la wah khnang ia phi hangto 
halor dieng, ba phin ap ia nga. Phi tad shu iohi 
ba wan mano mano shaphang shane, phin kyrsiew 
ia nga. Ngam kwah ba ki briew kin lap ba nga 
thiah sngi.” 

“Ko kynrad,” la jubab ki khmat, “ngin leh 
katba phi ong.” 

“Da kynmaw nih, u la ong pat, “tang shu 
dap shiteng sngi, phin kyrsiew ba ngan bam ja 
sngi.” 

“Haoid,” la ong ki khmat, “ngin sa kyrsiew 
kumba phi bthah. Ngi ruh ngi sngewbha ban 
iohi ba phi bam bad ba phi sngaid, bad ba phi 
khlain; thiah noh, wat pynshitom shuh ia lade. 
Ngi la tip hi la ka kam.” 

“Hynrei,” la ong pat uta u jaipdeh, “shuwa 
ban sep ka sngi, phi dei ban kyrsiew pat ia nga ba 
ngan leit thiah sha ing.” 

“Phin thiah kumno heit hapoh khlaw!” la 
phai ktien biang ki khmat. Ngin sa kyrsiew, ba 
phin dup leit thiah suk sha la ing.” 

Kumta kein, uta u briew u la leh man la ka 
sngi. U mih dang step phyrngap kum u ban leit 
rep baroh shi sngi. Hynrei tad shu poi ha kata 
ka jri, u wah la ki khmat bad u thiah haduh 
shiteng sngi. Bad u tang shu lah bam ja sngi, u 
thiah pat haduh ban da Jan sep ka sngi. U poi 
sha Ing haduh ban da dum ngaih. 

Kumta ki Khmat jong u ki la shakri bha ia u 
kiunba u la kwah. 

JINGKILAN No. 5. U Jaipdeh a leh aiu tang shu poi 
ha lyngkha ? Ha trai kaei u thiah ? Hangno o wah ia la 
ki khmat ? U bthah aiu ia ki sbuwa ba un thiah ? Ki shakri 
bha ne em ia u ? Ki sngewbha ba nn sngaid ne railchoh ? 
BaM ki kyrsiew ia a shnwa ban sep ka sngi ? 



U NONGREP 

LYNNONG 6 

U THLIEM KHLEM KHMAT (II) 

Ynda la dap bun sngi, ki tyngab na kylleng 
ka Tew Ksiar ki la sdang ban ia wan boi ha kata 
ka jaka, namar ba ki ioh puh soh khaw ja na ki 
sla song ja uta u jaipdeh. 

Te ha kawei ka sngi, kawei ka tyngab, ka la 
leit dem, kumno re kumno ha kata ka tnat jri ba 
uta u jaipdeh u la wah la ki Khmat. Ka tad shu 
iohi liak, ka la her, ka la puh, bad ka la nguid 
klak ia ki. 

Ha kata ka sngi uta u alhia u la ioh thiah 
haduh ban da sdang dum. Ynda u la khriat bad 
u la thngan, u la kyndit bad u la sdang ban mai 
ia la ki khmat kumne ; 

*‘Ko Khmat, balei phim kyrsiew ia nga? Nga 
la khriat bad nga la thngan. Phi la leh khlem 
akor shibun eh ia nga. Nga la thiah slem eh. 
Phi kiba runar bad ki bym shakri hok ia nga.” 

Hynrei, jarjar, ym don mano mano ruh ba 
phai ktien ia u, mynta ka kynti. 

“Balei phi ia sngap mynthi kumne! Hangno 
phi ia don ? La kren bitar u jaipdeh. 

Te, kata ka tyngab kaba khreh thiah halor 
kata ka jri ka la jubab, kumne: 

“Ak-ak iw! U Jaipdeh! Ak-ak iw! U 
Khlemrain ! U ap bam sa na ka kynthei kaba pli. 
Kum me une u jaipdeh mem bit shuh ban long 
briew ha pyrthei. Naduh mynta men iaid khlem 
khmat baroh shirta. Nga la nguid ma nga ia ki 
khmat jong me.” 

Te, uta u briew u la sngewsih bad lehrain eh. 
U la duh la ki khmat bad u tur ruma ia ka maw 
ka dieng kat sha ba kynduh, bad katba nangiaid 
ki sngi ki taiew u la nangrit nangrit haduh ba un 
da kylla thliem. 

Ynda u la rit bad sniew briew kumta, u la 
ong kumne: “Naduh mynta, ngan kjit da ka snam 
ki lai phew mrad katba nga dang im bad ngan lait 
na ka trei shitom baroh shirta.” 

Naduh kata ka por, u thliem u rieh sha khap 
ki niut ki nier bad u ap thap ia ki briew bad ki 
mrad ba un ioh kjit snam. 

JINGKILAN No 6. Baiei ki tyngab ki boi ha trai ka 
jri ? Kaei kaba la nguid ia ki khmat u Jaipdeh ? Ynda u la 
kyndit u la mai iano ? Ka tyngab ka la jubab knrono ia u ? 
Baiei u Jaipdeh u kylla thliem ? U thliem u bam da ei ? 
Hangno u thliem u rieh barabor? Daei ki pyniap ia u 
thliem ? 


LYNNONG 7 
KI LYNGKHA KBA 

“Ko hep Plin, ale ngin ia leit kai sha kitai ki 
lyngkha kba ba itynnad. Ka sngi ka shai sngur 
bha, ka bneng ruh ka rang bad ka Iyer ka beh 
sn^ewtynnad hir hir. Ka lyiur bad u slap ki la 
wai bad ka por synrai ka la poi.” 

«Np da sngewbha eh, ko kongthei, ban ia 
leit kai bad phi,” la ong i hep Plin. “Hynrei ngi 
dei ban leit pan shuwa na i mei ioh im phab 
kumno kumno.” 



U NONGREP 

Kumta kine ar ngut shi para, i hep Suna bad 
i hep Plin, ki la ia leit kai sha lum ha kata ka 
sngi. 

Ki la ia poi ha kawei ka pynthor kba kaba 
heh, harud ka wah Syntu Ksiar. Ki la iohi aiu 
hangta ? 

Ki la iohi ia u kba kein, une shu nep byrnep, 
u la soh haduh bym paw khyndew shuh, sa tang 
u kba suda hin-ly-hin. 

Ki la iohi ia ki nongot kba ba ki ia ot pynstet 
da la ki rashi ba nep bad ba ki ia teh song lymbung 
lymbung ia u kba. 

Ki la iohi ba ki shoh kba bad pynher stait. 

Ki la iohi ia ki briew ba ki kit ia u kba ha ki 
khoh bad ki byrni, bad ba ki ia iaid stet bran bran 
sha la ing. 

Ki la iohi ia ki trai lyngkha ba ki ia kmen 
bad ia rkhie sngewbha, bad ba ki khmat jong ki, 
ki i dap da ka jinghun bad jingsuk suda. 

I hep Suna bad i Plin, ki la ia leit na kawei 
ka lyngkha sha kawei pat, haduh ba kin da la ia 
thait ian bad thngan bha. Te ki nongot kba ba 
sbun ki la ia tyrwa ja sngi ia ki, ki da ong." “Ko 
hep, ale ia bam ja sngi bad ngi. Ka jalum ka 
bang shibun. Peit, kine ki jyntah kiba la bun 
jaid sat, — bad ba shet bad ba sdieh! Ngi don ka 
doh syiar ka doh sniang, ki jhur, ka kharang bad 
ki pylleng ban ai ia phi.” 

Kumta ki la ia bam ja lang haduh ban da kdang 
bha, bad ynda ki la lah ia bam, ki la ia leit phai pat 
sha la Ing. Ki tang shu poi, ki la iathuh ha la i 
kmie ia kiei kiei baroh kiba ki la iohi ha lum, ha 

lyngkha bad ha lynti. Bad i mei jong ki i la 
sngewbha eh ba ki la ia leh tipsngi baroh shi sngi. 

Te, ha kata ka miet, ki la iohthiah bha baroh 
shi miet. Namar ka Iyer bad ka sngi, ka jingiwbih ki 
syntiew, bad ka jingiaid halor ki lum bad ki them 
ba pyngngad ryngkat bad ka jingmut kaba khuid, 
ki long ki dawai pynioh thiah kiba bha tarn ha 
pyrthei. 

JINGKILAN No. 7. I Sum bad i PUa ki left kai sbano 
baba rang ? Ki iohi aiu harud ka wah Syntu Ksiar ? Ki 
nongrep ki bam ja sngi daei ha lum ? Sbano ki briew ki 
rong ia u kba na lum ? Daei ki ot ia ki jyntang kba ? Bale! 
kita ki khynnah ki la iohthiah bha baroh shi miet ? 

LYNNONG 8 

U SKAI5J BAD U MASI KYRTONG 

Uwei u Masi Kyrtong, u bam phlang sngewbha 
harud ka wah Dem Thring. U Skaih u la iohi ia u 
na jngai, bad u la wan dem halor ka reng jong u. 

La u Skain u la ap katno katno ruh, u Masi um 
man kren satia. U leh pynban kum bym khein 
briew ia u. U sngap la ka sngap, bad u bam la ka 
bam phlang sadhai. 

U Skain hangta u la pisa bad um lah shah shuh 
khlem kren. Kumta u la kylli ia u Masi, kumne : 
“Ko kynum, imat phim khia mu seh, ba nga dem 
kat ma nga, ha ka reng jong phi ?” 

“Wa ! i kynum du pleng !” ong u Masi 
Kyrtong. “Amaiseh ! ba phin nymdakrenhi 
myntan, tang tip ruh ngam tip te, ba phi dem ha 
kftrepg jong nga r 

“Kumta pleng, phi sngew shaphang jong nga!’* 
la kren iam rem u Skain ; bad u la her thiaw da ka 
jingsngewdiaw, bad u la leit ban buhrieh ia lade 
shapoh ki niut ki hier. 

JINGKILAN No. 8 U Masi u bam phlang harnd ka 
wah aio ? U Skaifi u dem ha kano ka byota jong u Masi ? 
Mano ba kren nyngkong, u Skalfi, ne, u Masi ? Bale! a 
Skaifi u buhrieh ia lade? 

LYNNONG 9 

KA MIAW JONG NGA 

Miaw, miaw, miaw ! Haei sha mei ka miaw 
jong nga ? 

Ka miaw jong phi ka don ha kper. Katai ei, ka 
dem kai halor u phlang. Kan sa wan sa shiphang. 
Balei phi wad ia ka ? 

Nga wad ban ai dud ia ka khyndiat. O ! katai*tai 
nga la iohi. Peit peit kane ka la wan. Ka la mareh 
sha kamra pdeng. Kane ka la wan pat sha nga. Peit 
ka synrud ieit da la ka met bad u tdong ha ki kjat 
jong nga. 

Nga thum ia ka ha ka pneh jong nga bad nga 
syrpud ieit mian-main ia u shfiiuh ba jem mop-mop 
jong ka. Ka don u shfiiuh uba it)mnad. U long uba 
jUh pUn-plin. U ni bad u jem kum u ’sai rusom. 

Ngan ai dud noh ia ka. Ka bang eh ia ka dud. 
Ka la jliahlut phoifi ia ka na ka piris. Ka i um bad 
i phuh ka khmat haba ka kdang. 

Mynta ba ka la kdang, ka la mareh ban leit 
shong halor ka syngkhlieh. Sa shiphang kan sa 
khapbrip ki khmat bad kan sa iohthiah lyngngai. 
Phi iohsngew ia kata ka jingriew khur-khur ? 

Ka kynkhor kumta, baba ka suk bad ka syaid. 
Bunsien baba nga tbum ia ka, ka kbapbrip again 
ngaib ia ki kbmat Ka leb kumne barabor baba ka 
suk bad sngewtynnad, bad baba ym don ba pynwit 
ia ka. 

Ki kbmat jong ka ki pbyrnai baba dum. Ka lab 
ban iobi kumjub mynmiet bad mynsngi. Ka long 
kaba nep ki kbmat bad kaba iobsngew sbkor bba. 
Tang sbu kbib tbrot i kbnai, ka rab dngang la ka 
kblieb bad ka pynshah laki sbkor. Ka sngewtynnad 
cb ban thap ia ki sim rit. Sbuwa ba kan kynrup, 
ka dem ba kbyndew bad ka talain la u tdong. Ka 
leb tbik kum u kbla. Haba ka thap eiei, ka par sor 
bad phim iobsngew haba ka iaid. Ki tyrsim jong ka 
ki nep : ka pynran ia ki haba ka iaid ; bad ka 
pynmih ia ki haba ka kynrup ne ksam eiei. 

L^da ngi ieit bad sumar bba ia ka miaw, kan 
shakri ia ka Kng ka semjong ngi bad pyniap ia ki 
kbnai. Ki kbnai ki long ki mrad kiba pynwit bad 
kiba wallam bun jait ki jingpang nalor ba ki tub 
bad pynsniew ia ki jingbam jingdih jong ngi. 

Ngi dei ban leb sbun ia ka miaw, namar ba ka 
pyniap ia ki biangbshiah, ki thapbawa, ki ktiar, ki 
khbiang bad ki sein rit haba ki wan rung sha ing 
jong ngi. 

JINGKILAN No. 9 Phi ri Miaw ne em ba ing jong 
phi ? Ka leh kumno haba ka iaid sbajan jong phi ? Ka bam 
daei ? Ki khmat jong ka ki long kiba kumno ? Ka leh kumno 
ia n tdong haba ka thap khnai ? Ka pyniap ia kiei kiba wan 
rung sha ing ? Ngi dei ne em ban leh sbun ia ka Miaw. 

LYNNONG 10 

KA THRING BAD U MYRSIANG 

Shisien u Myrsiang u la wer ia ka Thring ban 
wan bam ja ha ing jong u ha ka step lah lewduh. 
Kaba pli de ka la leitda ka jingkmen kabakhraw. 
Hynrei, ka tang shu poi, u la theh lut phar ia ka 
syrwa kjat masi kaba u la lah phon bha ha kawei 
ka ’Hang dieng kaba lyndhang. Kata ka syrwa ka 
la iwbih, bad ka Thring ka la thngan ym don 
pyrthei shuh. 

“To kein, ngin ia bam noh.” la ong u 
Myrsiang ia ka Thring, 

Ka Thring ka la wieh la ka khmut haka 
syrwa bad ka la ioh tang shi jaw ar jaw na ka. U 
Myrsiang pat, tang shu lut ka doh baroh, u la 
jliah ia ka syrwa bad lap bad lap, haduh ban da 
lut phoin, bad u la kdang pdok. 

“Balei,” la ong u Myrsiang “phi shu wieh tiak 
tiak bad phi Jeh ngiah kumne ! Imat phim bang, 
mo seh ? 

Ka Thring ka la shu peit da ki ’mat suh bad 
ka la wiat muin, namar kam kwah pynpaw la 
ka ’mat sngewsih ha u. Hangta hangta hi ka la 
sngewthuh ia ka buit phoilia jong u bad ka la 
kylliang ktien kumne : 

“Ngam pat ju mad m5mno mynno ruh ka 
syrwa kaba shngiam kat ka jong phi. Sngewbha 
seh ’Ni ’Sianjg wan bam ja kylliang sa ma phi sha 
ing jong nga ha ka step lah lew Mawlong.Ngan 
sbetdaka dohjinglat. 

“5Sfiuma,” ong u Myrsiann, “tang ba da phon 
haduh ba kan da jem bha ho ! Ngan wan khlem 
pep.” U la sngewtynnad haduh katta katta ia ka 
jinglui-Iui kane ka kynthei. 

Ka Thring ka la thaw buit kumno ban pynhiar 
kput ia kane ka jingleh jong u. Ka la taiar uwei u 
lywa uba ngiam tang katba kan phning la ka 
khlieh. U tang shu poi u Myrsiang. ka la theh ia 
ka syrwa bad ka doh jinglat baroh hapoh uta u 
lywa, 

U Myrsiang naduh lynti u la pyrkhat, kumne: 
“Lasyit, ngan bam ha ban da pyrkhing triang. 
Kat kata ka thngan, ngam pat ju shem mynno 
mynno ruh !” 

Phewse, ynda u la poi, u la shem pynban da 
khongpong. Ka Thring ka la suh la ka khlieh 
shapoh uta u lywa, bad ka la bam ia ka doh bad 
dih ia ka syrwa baroh. I Myrsiang pat i shu jliah 
liap liap tang kat kaba hap bad kaba jaw na ka 
shyntur ka Thring. 

Hangta u Myrsiang u la sngewthuh ia ka buit 
jong ka, bad u la bitar ia ka jingleh khlem akor 
jong ka ia u. U la phet soit sha khlaw khlem kren 
shi kyntien ruh, u da buhnud sia ban pynshitom 
ia ka ha kawei ka sngi. 

Wat ju biria iano iano ho! lada phim lah shah 
ia ka jingbiria jong kiwei. 

JINGKILAN No. 10. Maw* ba wcr bam j« ia k« 
Tbring ? U shet da ka syrwa aio 7 Hangno u theh ia ka ? 
Balei ka nviiig kam iob eiei satia ? Ka Ibilag ka shet daei 
baa waa ham ja a Mytsiaag ? Bald am iob mad ia kata 
kajlogbam? U Myrsiaag o la sagew koamo ia kaae ka 
Jiagleh ka Tbrlog 7 

LYNNONG 11 
KI MASI JONG NGI 

I papa i ri shibun ki masi. 1 sumar ia ki man 
ka sngi. I pyllait ia ki dang step na sem bad i 
niah ia ki sha lum ba kin bam phlang baroh shi 
sngi. U phlang u pahuh shibun ha ka por lyiur. 
Katno ki khlaih, ki sngaid bad ki itynnad baba ki 
ioh phlang bha. 

Tang shu premmiet, i niah ia ki sha sem. I 
nicw shuwa ban set ia ki, namar i sheptieng ioh 
ki jah, ne ioh kem u khla u suri ia ki. 

I set kyrpang ia ki khun na ki kmie, bad nga 
ju leit iarap ia i ban pynkhlad ia ki. Ngi set 
kyrpang ia ki kumne, namar ngi khem dud ar 
sien shi sngi, janmiet bad mynstep. 

I mei b^ad nga ruh ngi nang ban khem dud. 
Ngi ju iarap ia i papa haba i bun kam eh. Ki 
masi Jong ngi ki ithuh bha ia ngi kumta kim ju 
kynjat ia ngi haba ngi khem dud ia ki. 

Ka dud ka long ka jingdih kaba shngiam bad 
kaba pynbha shibun ia ka met Ka long kaba bha 
eh ia ki khyllung ruh. I mei i ai dud ia ngi 
barabor khnang ba ngin dup khlain. Haba ngi 
ioh dud shibun ngi ju leit die ia ka ha ki para 
marjan. Ka sha ka bang shibun bad ka dud. Ka 
sha saw kam bang kum ka sha dud. 

1 mei i thaw khi bad makhon na ka dud. I 
shet shuwa ia ka dud bad i sa tong ia ka malai. 
IG briew kiba kwah makhon ki wan thied na ing 
jong ngi. Da kane ka rukom i mei i ioh peisa 
shibun man u bnai. 

Nga iarap ia i papa da kaba pynkhuid ia ka 
sem masi man ka step, khnang ba ki masi kin 
nym pang bad raikhoh Ngi lum ia ka eit shi 
jaka ha ka pung sboh. Da ka eit masi ngi thung 
jingthung ha kper. Ngi rep bun jaid ki jhur ; ngi 
rep phan. knbi, tyrso, sohmynken. piat bad 
rynsun. Ka kper jong ngi ka long kaba sei soh, 
namar ngi ioh shibiin ka sboh. Haba ngim lah 
pyndonkam ia ka sboh. ngi die ia ka ha ki para 
marjan jong ngi. 

Haba ka masi ka kln)t icit ia la i khun, ka 
shu pah, bo! bo! I pat i tang shu iohsngcw ia ka 
ryndang jong ka, i shad, i mastich bad i mareh 
sha ka. Ka masi ka icit shibun ia la i khun. 
Ka pynsum ia i da kaba shu jliah. Ka dom bad 
ka tur da ki reng haba ki briew ki ktah ia i khun 
jong ka. Ngim ju pyndom ia ka. 

T papa i ong ba ka masi ka long ka jingri 
kaba kordor eh. Na ka snieh jong ka, ki briev/ 
ki thaw synduk ne juti; ki thav. snad ne jingbat 
tari na ki reng ; bad na ki khjiap jong ka ki ioh 
ia ka kom pyndait dieng. Ka sboh kaba bha eh 
ia u kba ki ioh na ki shyieng. Ki tylliat ia ki 
shyieng ha ka kor haduh ban da ni bha, hadien 
kata ki sa die ha ki nongrep. 

Ki briew kiba ri jingri ki ioh jingmyntoi 
shibun. Na sem ki ioh ka doh, ka dud, ka 
makhon, ka khi bad ka sboh. Bun ki kmie ki kpa 
ha kane ka ri ki ioh pynshong skul ia la ki khun 
na kaba ri jingri. Ki briew ha kiwei pat ki ri ruh 
ki ioh spah shibun na kaba ri jingri. 

I papa i oHg ba nga dei ban shong skul bha 
',haphang ka kam rep bad ri jingri, lada nga kwah 
ban long uba stad bad uba ioh ja ioh dohkha 
lashai lashisngi. 

JINCKfLAN No. 11. Nangno ngi ioh ia ka dud? 
Balci ki set kyrpan^ ia ki khuii niasi iia ki kmie ? Katno 
sicn ki kbciti dud shi snj’i ? Ki than aiu na ka malai ? Ki 
ai sboh daei ia ki jhur ? Ki thaw aiu da ka snich masi ? Ki 
ie!i kumno ia ki shyien^ ban pynlon» sboh ? Phi kwah ban 
loiiG u noiijirep, no, u nongri jingri ? 

LYNNONG 12 

U LUM SHYLLONG 

U Lum Shyllong u long uba jrong bad uba 
don nain tarn ha kanc ka ri jong ngi. G icng 
liamar pdcng ka ri, bad namar kata la ju khot ia u, 
‘“U Syieni ki lutn Khasi bad Jainiia.” Ha kjat 
jong u ka don ka Sor Shillong, ka nongbah jong 
ka Meghalaya. 

Na kliar jong u, haba shai bha ka bncng, lah 
ban iohi kyndiang ia ki lum bad ki wah ha 
-sawdong ka ri, kat sha ba ka khmat ka dang lah 
ban kot. Ki lum Makashang ba ithiang ki paw 
bha kyndiang ha ka por synrai. Kitai ki ieng 
shaphang shatei kum ki kynroh ba jrong bad ba 
skhem. La tap ia ki. tlang bad lyiur, da ka ior 
ba lieh phyrnai. Hynrei mynstep bad janmiet ki 
stem kum ka k.siar. Phi lah ban iohi ruh ia ki 
khlaw ba jngum bad ki lum ba kynjah sawdong 
ka ri. Ka Iyer ba pyngngad ka beh hir hir halor 
jong u man ki por. 



22 


U NONGREP 


Hyndai, ki ju ong, ha kliar jong u, u shong u 
’Lei Shyllong. Une u Dken Rangbah u ap phira 
ia kane ka ri ba ieit eh jong ngi, bad u sngewsih 
ym don pyrthei haba wan kiew ki nongshun ban 
iaieh thma pyrshah ia kine ki lum ba itynnad jong 
ngi. U tang shu bna ba wan ki nongshun, u riam 
u beit bad u spong ialade da u lyoh iong, bad u 
shong kulai halor u Kyllang, bad u lynthem da ki 
phria halor ki khlieh jong ki. Nangta u iaid 
sawdong sawdong ka shnong ka thaw, u da 
byrngem byrsit bad talaih lep-lep la ka waitlam 
leilieh. Kumta u pynher krad ia ki nongwan 
iaieh thma bad ki nongwan pynjot ia kane ka ri 
ba ieit eh jong ngi. Dei na kata ka daw ba u ’Lei 
Shyllong u pan jingknia na u Khun Khasi Khara 
haduh mynta. 

Hyndai, ki iathuh ruh, halor une u lum ki 
Khasi ki ioh pyniap ia u Sier Lapalang don nam. 
U wan kiew na ri them sha Ri Khasi ban wan 
mad ia u jangew kynthong u jathang kynthong ka 
pyrem. Ka kmie u Sier Lapalang, ka tang shu 
bna ba u la shah siat, ka la wan mareh sha une u 
lum. Ka tang shu iohi ia ka met jong u, ka la 
um ka dohnud hin bad ka la iam sngewsynei eh, 
namar ka ieit thep mynsiem eh ia la u khun 
phrang sn^. 

U ’Lei Shyllong hamar kata ka por, u dang 
mih iaid kai bam Iyer napoh ka krem ba u shong. 
U la iohsngew ia ki ktien ba sngewsynei jong ka 
Sier bad ia ka sur phawar ba pangnud jong ka na 
ka bynta la u khun. Ka jingruwai bad ki ktien 
jong ka, ki la pynum hin ia ka dohnud jong u. 
Kumta u la pyndei da u diengduh rupa jong u 

halor ka met kine ki Sier baroh ar, bad mar 
kumta hi ki kylla umpohliew hin-ly-hin, — khyndai 
um tong khyndai um dih. 

Dei na une u lum ruh ba ki mih ki wah ba 
don nam tarn ka Ri Khasi bad Jaintia jong ngi. 

Haduh mynta ki dang knia ha u ’Lei Shyllong. 
Kim ju bit tah mluh nc pyntam ia ka doh knia. 
Ki thang nc ki tep ia ka doh haba kim lah bam 
ha lum. 

Ita i ’law shyrtong ha kliar une u lum, i long i 
’law kyntang jong u ’Lei Shyllong, ia uba ki ju 
khot, ruh, ‘U Shylluit Long,’ 

JINGKILAN No. 12. Ki ju khot aiu ia u Lum Shyllong? 
Hyndai, ki ju ong mano ba shong ha kliar u Lum Shyllong? 
U Ich kumno ia ki nongshun ? Hangno u Sier Lapalang 
u iap ? Kitajki Sier ki la kylla alu ? Balei u Sier Lapalang 
u wan kiew .sha Ri Khasi ? Ki lei ia ka doh kaha tarn na 
kaha knia ia u ’Lei Shyllong. 



LYNNONG 13 

SHAPHANG KI LANGBROT 

Peit kitei ki langbrot ha lum. Khmih ki iaid 
kynhun kynhun. Katno itynnad ba ki ia bam 
phlang ha ki ranab lum bad ki madan. 

Ki long ki mraci kiba jemnud bad kiba 
shynrain brievv. Kin her iap her im lada phin leit 
shang shajan jong ki. Ki shcptieng ia ki nongwei. 
Hynrei ki ithuh ia ki trai bad ki sngcwthiih ia ka 
ryndang u nongap jong ki. Kim shepticng eici 
ia u. 

Ki langbrot baroh ki don ka juh ka dur 
khmat, bad kaba eh .shibun ban p>niapher ia 
kawci na kawei pal. 

Phi la ju peit bniah ia u shniuh ba join bad ba 
kdor ha ka met jong ki? Ha ka por pyrcin, haba 
la syaid bha ka bneng, ki ju khap noh ia u ^hl^ill^l 
na ka met jong ki. 

Ki Ich kumne man ka snem. Tang shu la 
lah khap shniuh, ki shad ki mastieh baroh shi 
sem, imat kumba ki kmon ba la law noh ia ka 
sopti rben bad ba khia jong ki. 

Ki khun langbrot pat, ki ia pah sngevvsynei 
shane bad shatai, ha kata ka por, ba ki ia wad 
kmie, namar kim ithuh shuh ia ki. Ka shim por 
katto katne ia ki ban ithuh pat ia la ki kmie. 

U shniuh jong ki u san kloi katta katta, bad 
shuwa ban poi ka por tlang, u la rben bad la jrong 
pat kat ban pynsyaid bha ia ki. 

Ki trai ki lum ia une u shniuh bad ki die ia ki 
ha ki nongkhai. Ki nongkhai pat ki pynkit ia une 
u shfiiuh ha ki kali nalor ryngkew, bad ha ki jhad 
nalor ki duriaw sha ki ri ba jngai; bad kj die ia u 
ha ki nongthain jaih. Ki nongthain jain pat ki 
sait, ki pynsad bad ki thir bun rukom ki ksai na 
une u shniuh, bad ia une u ksai ki khot u sai wul. 
Nangta ki sa thain ki jaifi syaid bad blanket ba 

itynnad da ki kor thain jain, Kine ki jain ki long 
kiba kordor bad kiba rem shibun. 

Ki don ki jait langbrot kiba iar bad heh 
tdong. Kine ki tdong ki dap da ka khlein suda. 
Na ka khlein blang ki thaw sabon ; bud na ka 
snich pat ki thaw synduk, pla snieh bad bun 
kiwei kiwei ki jingdonkam u khun bynriew. 

Ki don bun ki ri ha ka pyrthei kiba ricwspah 
bad kiba ini tang da kaba ri langbrot ; kine ki ri 
ki pyndap sai wul sha kylleng ka pyrthei 

Ki ri kliriat ki donkam shibun ia u sai wul; 
ngi ruii ha ri Khasi bad Jaintia ngi donkam shibun 
ki jain syaid ha ka por llang. 

Ki langbrot ki long ki nirad kiba jenmud bad 
kiba pynmih Jingmyntoi. Ka long kaba suk 
shibun ban ri ia ki. 

Nga kwah ban ri shibun ki jingri. Ngan 
pyrshang ban ieit ia ki naduh mynta ba nga dang 
khynnah. 

JINGKILAN No. 13. la ka met Jong ki langbrot I 4 sop 
da uei ? Ha ka por aiu ki khap shnuih ia ki ? Balci ki shad 
bad inastieh hadien ba la lah khap shniuh ? Ki khun jong ki 
ki ithuh no em ia ki ? Naei ki ioh sai ^ul ? Ki leh aiu ia u 
shiiiuh shu>^a ban thir ksai ia u ? Ki thain aiu na u sai 
? Ha ka por tiaiig ngi donkam ia ki jain kiba ktimno ? 

LYNNONG 14 
SHAPHANG U SING 

La ju ong ba u Sing u long syiem ki laiphew 
rarad baroh. U long u mrad uba dom, uba 
ishyrkhei bad uba khlain- Haba peit kai ia ka 
dur bad ia ka rukom iaid rukom ieng jong u, u 
ikhraw bad itynnad shi rukom. Haba bishar bha 
ia u na khlieh ha kjat, u don da shisha ka dur 
bad ka main syiem main ba khraw. 

Ki Sing kiba heh tarn ha ka pyrthei ki shong 
ha ki lawbah jong ka ri Africa. Ki nongleit 
jingleit ka pyrthei ki ong ba ki don ki Sing ha ki 
katto katne bynta jong ka Asia ruh, tang ba ki 
kham rit ban ia kito, kiba don ha ri Africa. 

U Sing uba la pura bha ka jingsan, u don 
kumba phra ne khyndai phut ka lynter, bad ka 
jingjrong pat na ka khyndew haduh tyrpieng, 
kumba saw ne san phut. 

U Sing u mih na krem ban leit wad jingbam 
ha ki por step bad janmiet. Ka jingkyrhuh jong 
u ha ki por mynmiet ka long kaba sngewshyrkhei ; 
ki briew bad ki mrad ki phet bad ki rieh haba ki 
iohsngew ia u. 

Wat u Myrsiang uba sian bad uba bun buit 
tam na ki para mrad baroh ruh, u tang shu 
iohsngew ia ka jingkyrhuh jong u, u phet bad u 
par sor sha kawei pat ka dong jong ka khlaw, 
namar u sheptieng ban ia shem bad u. 

Haba u Sing u thngan, u dom bad u kynrup 
na phang kat kiba u ia kynduh ha lynti. U 
rynsied kynsan halor ka mrad bad u thab tyngeh 
da ki ksang kti ba khlain jong u. Bunsien u 
pyniap ia ki mrad tang shisyn kynrup. U don ki 
tyrsim kiba nep, bad u ksam ia ki mrad da ki, 
kumba leh ka miaw ia ki khnai. 

U Sing u don u treng uba jrong, uba sop ia 
ka ryndang jong u haduh tyrpeng. Ka Sing 
kynthei pat kam don treng. Ka met jong ka, ka 
kham jrong bad kham wan dur ban ia u Sing 
shynrang. 

Ka Sing kynthei ka shong bad la ki khun ha 
pdeng lawbah. Ka dom bad ka runar palat eh 
haba ka lung khun. Ka long kaba ma shibun 
ban leit shajan ka krem ki Sing. 

JINGKILAN No. 14. Balei ki khot ia u Sing u Syiem 
ki laiphew mrad ? U wad jingbam ha ka por aiu ? 
U Myrsiang u leh kumno haba u kyrhuh u Sing ? Kumno u 
pyniap ia ki mrad ? Ka Sing kynthei ka don treng nc em ? 
Ka Sing ka dom eh ha ka por kaba kumno ? Ka dur jong u 
Sing ka long kaba kumno ? 

LYNNONG 15 
U TU HYNDET 

Hyndai, ha shnong arkasa, la don kavvei 
ka briew kaba la don u khun shynrang iiba lam 
bicit Ki briew' baroh ha kata ka shnong ki tieng 
ia u. U Syicm bad ki Myntri ki la hukum ia ka 
kmie jong u ban shu set noli ia u ha ing. Ka, 
namar ba ka ieit ch ia u, kam mon vitia ban leh 
kuinta. Ka la pynshet ia u khyndial ki kpu bad 
ka la phah ia u ban leit sharud kawci ka wah, ka 
da khmih lynti ba ki nongkhai kin kit noh ia uda 
ka lieng sha ka ri kaba jngai. 

Haba ii la poi hariid kata ka wah. u la lap 
pynban shi kum ka tyngka pliah ba la burich u 
mahajon hapoh shyiap. IJ la kmen haduh katta 
katta bad u la leit lam ia kita ki tyngka sha la 
ka kmie. 

Tang shu poi ha mg u la ong, “Ko Mei, 
shim kinc ki kpu nga w'an rah ba phin bam. Tang 
ba da shet bha ia ki ba ki dang im. Ew, kiba la 
eh sat !*’ 

Ka kmie ka la shim ia kita ki tyngka bad ka 
la bull bha khop ia ki. Hadien katto katne taiew 
pat ka la shet kpu biang bad ka la phah ia u ban 
leit sha kata ka juh hi ka jaka. Ha kata ka kynti, 
u la iashem bad lai ngut ki puri kiba bha briew. 
U la shong kai bad ki haduh ban da jan sep ka 
sngi. Kita ki puri ki la sdang ban ia bam 
jingbam, bad ki la ia tyrwa ia u de khyndiat. 

“Ew,” u la ong, “bang du uta u kpu. Ngam 
pat dap te! Am shuh seh. Phi dang don?” 

Kawei na kita ki puri ka la ong, “Ngim don 
shuh. Hynrci lada me dang kwah, ia, ia Icit noh 
bad ngi shatei slia shnong ki khlur. Ngi don 
kyrhai ki pu hyndct hangtei. Ngin ai ia me 
katba me mon.” 

U !a kmen ym don pyrthci shuh, bad u la 
ong ba un Icit noh had ki. I'e, kawei na ki ka la 
ong, “Piam khak na ka syngkai jong nga; ngan 
rong ia me shatei sha lyndet jong ki lyoh. 
Khapbrip ngain ki khmat ioh me syier. Men nym 
kren shi kyntien ru!\ ioh me hap. Men sngap jak 
haduh ba ngin da poi bneng." 

Kumta ka la rong soit ia ii bicit sha jrong. 
hynrei ha shiteng bneng u la kynmaw ia ki 'pu 
hyndct, bad um lah sngap shuh khlem kren. 
Hangta ii la kylli, “Kiba heh mo kita ki ’pu 
hyndct?” Kita ki puri ki la mai ia u: “Wat bun 
ktien ioh me hap; bat shkein!” U pat um sngap 
satia. u shu iai kylli sa kylli pynban, la ki la mai 
ia u katno katno ruh. 

Khadduh u la ong, “Kiba heh katno kita ki 
kpu? — Katne!” Hamar kata ka por u la pyllait 
dak la ki kti ban thew ia ka jinghch kita ki kpu. 
Kumta dc artat u la hap iar-ly-iar na shiteng suin 
bad n la iap. 

U la iap namar kajingbieit bad ka jingbym- 
kohnguh jong u. 

JINGKJLAN No. 15. Ka kmie ka la pynshet aiu ia u 
bieit ! Shano ka la left lam ia o ? U la shem aiu hapoh u 
shyiap ? U la Icit lam shano ia ki tyngka ? Ki Puri ki la ai 
aiu ia u ba un bam ? Ka Pori ka la rong ia n shaei ? Ka 
ong ia u ba un Ich kumno ? Baiei u la hap na jrong ? 

LYNNONG 16 

KI LI ENG BAD KI JHAD 



Ki lieng bad ki jhad bah ki iaid halor ki 
duriaw sha ki bynta jong ka pyrthei baroh kawei. 
Ki iaid bad sngi bad miet khlem sangeh da ki 
taiew bad ki bnai. 

Hyndai ki briew ki pyndonkam da ki lieng 
kynda, ba la pyniaid da ki lama ba la pyndait 
skhem ha ki lieng ban tong ia ka Iyer bad ban 
niat ia ki ha sla duriaw. Hynrei kine ki lieng ki 
iaid suki bad ki shim por slcm slcm eh ban poi 
na kawei ka kad lieng sha kawei pat, 

Hynrei, ki briew ki la shem mynta ia ki kor 
thymmai ban pyniaid ia ki lieng bah da ka ding 
bad ka jynhaw urn thnam, bad ban niat ia ki 
pyrshah ia ka Iyer bad ki jingat phyllung. la 
kine ki lieng bah ki khot ki jhad. Kine ki jhad 
ki lah ban kit ia ki mar kiba khia, bad ki donkam 
ruh shibun u dewicng ban pynmeh ia ka ding. 

Lehse phin sngew lyngngoh ba la thaw ia 
kine ki lieng da ka nar kaba rben kumba ar kti 
ne antad. Phin kylli lehse, kumno ka nar ka lah 
ban per? Ka nar kaba rben ka per, namar ba la 

shoh lyngknep bad pyniar bha ia ka, kat haduh 
ba kan kham sting ma ka ban ia kata ka bynta 
jong ka um halor kaba ka per. 

Ki jhad bad ki lieng bah ki long kum ki 
ing ba la tei bun mala sha jrong. Ha ka kamra 
kaba ha trai eh, ki thep ia ki mar kiba khia, 
khnang ba ka lieng kan nym kylla haba jur Iyer 
bad haba ka dei ban iaid pyrshah ia ki jingat 
phyllung. Kine ki lieng ki long kiba khlaih 
shibun ; ki tur pyrshah ia ka Iyer bad ki jingat 
phyllung, bad u nongking u pynphai ia ki kat 
shaba u mon. 

Na jngai phi lah ban iohi ia ki paia, ne ki 
rishot nar kiba jrong halor ka lieng. Ha kine ki 
rishot la pynpur ia ki sainar bun syrtap. Ki teh 
khnang ia kine ki sainar na ka bynta ki kor kit 
khubor Iyer. 

Haba ki jhad ki don ha kano kano ka 
jingmynsaw, ki briew ki lah ban phah khubor 
shisyndon da kine ki kor sha ki kad lieng kiba 
sha jan, ne, sha kiwei pat ki para lieng ban wan 
iarap ia ki. 

Kine ki lieng bah ki kit bun tylli ki lieng 
kynda, ne ki lieng rit. Lada jia ba ka lieng bah 
ka ngam, ki maji ki pynhiar ia kine ki lieng rit, 
khnang ban khar ia ki briew kiba la ryngkoh 
ban jngi ha duriaw, katba ka lieng bah ka nang 
ngam. Kine ki lieng rit, ki shu per ha duriaw 
haduh ban da poi kiwei pat ki lieng bah ban iarap 
ia ki. 

Ki don bun jaid ki liengiapom ; ki don kiba 
per bad kiba ngam. Ki liengiapom ki kit ki tup 
kiba khlain ban siat ia ki nongshun. Ki don ki 

liengiapom kiba kit Aroplcin. Ki Aroplein jong 
ki, ki lah ban her ha sla um bad ha suin, bad ki 
wan dcm pat halor ka lieng kmic, ynda ki la dep 
la ki leant ban swait shane shutai. 

ki lieng kiba napoh um ki khot ki Submarine. 
Kinc ki mih bunsieii sha sla duriaw. kbnang ban 
ai lycr thymmai ia ki brieu kiba shong ha ki. Phi 
tip ba Li briew um lah ban im slcm khlem da ioh 
ka lycr thymmai barabor. 

Ki lieng khai ki kit bar bad jingbam na 
kawei ka ri .sha kawei pat. Lada khlem ki lieng, 
ki briew kin shitom shibun eh ha ka pyrlhei. Ka 
bai kit da ka lieng ka kham tat shibun ban ia ka 
bai kit da ki kali ha ryngkew. 

Ki jhad ki long kiba donkam eh ha ka por 
suk pyrthei, ne ha ki por ialch thma. 

JINGKILAN No. 16. Daei ki briew ki laid haior ka 
duriaw ? Phi la ju iohi ia ka lieng kynda ? Balei ki donkam 
dewiong ha ki lieng ? Ki jhad bad ki lieng hah ki long kum 
kiei ? Lada ka jhad ka ngam, ki leh kumno ia ki lieng rit 
kiba ka kit ? Ki liengiapom ki siat daei ia ki nongshun ? Ki 
liengiapom ki lah ban kit ia ka Aroplein ? Phi la ju iohi ia 
ka Aroplein ? Ka jhad ka iaid ha duriaw: ka Aroplein 
ka iaid haei ? 


LYNNONG 17 
SHAPHANG U KHLA 

U khla u long u mrad uba itriem bad uba 
kham dom ban ia u sing. Haba u la pura bha 
ka jingsan, u kham heh shibun ia u sing. Ki khla 
ki don ha ki bun ki ri ha kane ka pyrthei. Ha 
ki lawbah jong kane ka ri jong ngi ruh ki don 

shibun. Hynrei ki jaicl khla kiba heh tarn ki dei 
ki 'la-thoh-khyrwaiig, bad kine ki kham bun eh 
ha ri Bengal 

Ka snieh u khla ka long kaba itynnad shibun. 
U thoh pan baroh shirynieng. Haba u dem ha 
ki 'lawbniap, nc u syaici sngi hapdcng ki phhing 
ba jronc, yrn lah satia ban itluih ia u. namar u ia 
syrieni katta katia ia ki iiiut bad ki tyrkhang kiba 
viwdong joiig LI. 

IJ khla u par, u thap, u kynrup, kum ka 
niiaw Bad u lah ban poi hajan ka mrad khlem 
da pynwin nc pynma eiei ruh ia ka. 

Haba u kynrup ia kano kano ka mrad, u 
sied stet kum ka Icilieh: u dait bad u ksam khlem 
da pyllait haduh ba kan da kyllon iap. Katba u 
nang dait kumta, ii kjit artat la artat ia ka snam 
jong ka. 

U long uba khlain katta katta, ba u lah ban 
bah bad ban ring ia u shynreh, ne, ia u masi 
kyrtong khlem shitom eici ruh cm. U long uba 
doh satar, bad u pyniap kai ia ki jingri ne ki mrad 
na phang, bad bun tylli katba u lah ban ioh. IJ 
sing pat urn long kumta, u hun ban pyniap tang 
katba un bam bad un kdang. Hynrei u khla pat. 
um ju tip hun, u pyniap sa pyniap kai. 

U sing, ki ong, u ju pynsah doh lem ia la ki 
para mrad, kum ia ki suri ne ki myrsiang, haba u 
ioh mrad heh. Hynrei u khla pat um ju tyngkai 
iano iano ruh em, u bam tang ialade hi. 

Ki nongkyndong ki sheptieng iap ia u khla 
namar u long u mrad uba runar eh. Haba u don 
harud nong, u wan bunsien shapoh shnong bad u 
pyniap ia ki briew bad ki jingri jong ki. Man ba 

u wan, u rong ia ki blang, ki sniang bad ki masi 
jong ki. Kumta ka jingdon jong u hajan shnong 
ka long kaba mynsaw shibun eh. 

Haba ki nongkyndong ki bna ba u don u 
khla ha kano kano ka khlaw, ki mih lang baroh 
shi shnong ban beh ia u. Ki rah la ki khnam 
bad ki ryntieh, ki sum bad ki wait. Ki rah ki 
prew ding ba meh bha ha la ki kti, bad ki tern da 
ki tin bad ki ksing sawdong sawdong ka khlaw. 
Ki ong, u khla u sheptieng eh ia ka ksing bad ka 
ding. Kumta um banse ban phet haba ki beh ia 
u ha kane ka rukom. 

Man ka snem ki khla ki pynshitom ia ki 
katto katne tylli ki shnong ha kane ka ri jong ngi. 
Ka Sorkar ka ai buskit ia kito kiba ioh pyniap ia 
kine ki mrad runar. 

Ha ri India, ki briew ki ju beh khla da kaba 
shong halor ki hati. Ki nongbeh mrad kiba sian, 
kim ju leit bud dien ia u khla haba u la mynsaw, 
namar u dom bad u thap ban ioh kput kylliang. 
Kumta ki shu ap haduh ba un da iap hi. 

Ka long kaba shitom ban ri bad ban pynjuh 
ia u khla. 

JINGKILAN No. 17. Phi la ju iohi ia ka snieh khla ? 
Ka long kaba kumno ? U khla u ia syriem ia ka kaei ? U 
sing u Ju pynsah doh ia la ki para mrad ? U khla u wan thap 
aiu sha rud nong ? Kumno ki nongkyndong ki beh ia u 
khla ? Ha ri India ki shong daei haba ki leit slat khla ? U 
khla u lei ynda u la mynsaw ? Lah ban pynjuh ia u khla ? 

LYNNONG 18 

SHAPHANG KA WAIT U KUI 

Hjmdai, haba dang hok ka pyrthei, u Kui u 
la phah ktien sha la ki para mrad bad ki lai phew 
sim baroh ban ia poi lang ha Pamlakrai. Bad u 
la ong ruh ia ki ba kin wan ha la ka riam ka beit 
kaba biang ban ia shad ia kmen sngewbha. 

Baroh ki la ia poi lang khrui ha kata ka sngi 
ba la ia buh. U Kui ruh u la sei la ka khor ka 
khriam, ka riam ka beit kaba ia dei dur bad kata 
ka por. U la kieng la ka waitlam ha syngkai ban 
pynpaw la ka long ba khraw. 

U la pynshong ia ki nongput nongtem baroh 
ha rynsan. U Risang u tem ksing. I sim 
Shakyllia i put tangmuri. U Dingkhied pat u 
thap kynshaw. Baroh sawdong pat, la lum u 
mrad u bym tip shuh ha kata ka madan. 

Baroh ki sim ki la ia shad. Khadduh eh la 
shad pynwai ka Dkhoh. Ka shad pynwan dur la 
ka khlieh bad ka leh jyllieb artat la ki khmat. U 
Dkhan pat, uba nang peit siar na kyndong, u la 
rkhie iap ler iap ang ha ban da dam sa ki khmat. 

Hamar kata ka por, wan hiar sa u I^that na 
suifi. U la pan kylliang ia ka wait na u Kui ba un 
shad, u da ong: “Sngewbha seh um ia ai kylliang 
ka waitlam rupa jong phi ba ngan shad mastielt. 
Nga la kum klet ban wan rah la ka jong. Ngan 
shad bad war bad war, bad tang shu lah, ngan sa 
pynphai noh.” 

U Kui, ba u kynja ba sbun, u ai. U Pyrthtft 
de, u shad masti eh rang^fa sawdong sawd dng> 

Hynrei kyndit kynsan u la leh bitar ; u talaifi lep 
lep la ka wait bad u tied bad tain bad tain haduh 
ba ki la sheptieng bad phet lut baroh ki laiphew 
sim ki laiphew doh. Yndaulaiohi ba ki la ia 
phet lut baroh, u la kynting soit sha sahit bneng ; 
bad u rieh ia lade ha pdeng ki lyoh. 

U Kui uba pli u la kyrpad bunsien ba un wan 
^i noh ia ka waitlam rupa jong u, hynrei um man 
sngap satia. TJ kren bein bad u byrngcm pynban 
ia uba pli man ka teng. 

Naduh kata ka por, ka la don ka jingiashun 
kaba jur hapdeng u Pyrthat bad ki laiphew 
jingthaw baroh. Ki isih iap isih im ia u, bad u 
ruh namar ba u tip ia kata um ju kwah paw 
pyrthei shuh. U shu kyrhuh, u shu byrngem, u 
shu kyan napoh ki lyoh iong ka suifi bneng. Ki 
laiphew sim ki laiphew doh baroh ki rieh bad ki 
phet - sha krem sha kroh u tang shu kyan shu 
kyrhuh bad u talaih la ka waitlam ha pdeng ki 
lyoh iong haduh mynta. 

U Kui pat, u buh nud sia ban ioh pat la ka 
wait. Te, khnang ba un ioh knieh pat ia ka na u 
Pyrthat, u leit khyndew shi jaka, u da mut ban 
pynshlei da ka shaduh suin bad ban kiew nangta 
sha ing jong u. 

JINGKILAN No. 18. Thtw senteace na kiae ki 
ktlea; — rjasaa; taagaiori; tbap kyashaw; leh jyilieb; 

alar; dun; kyaa; talaifi; byragaa. 

Spel la kiae ki ktlea kyaadi: — ka mrad ka aireag; ka 
sim kadobl ia waaia ieit; ka riam ka belt; ka shad ka 
kaiM; ka dar ka dar; aoagpat aoagtem; ka ksiag ka 
laaMs; madaa atadiah; kMddiA khadwai; iap ler iap aag; 
« bdtt « l^;.bynfcm b^idt; IsA iiqp isih faa. 

LYNNONG 19 
SHAPHANG KA REL 

Peit ia ka dur jong ka rel. Ha khmat eh i)hi 
iohi ia ka enjin. Ka jingriew jong ka enjin 
ka long kaba jam katta katta ba lah ban ioh 
sngew ia ka naduh na jngai. Ka siaw shuvva ba 
kan mill bad shuwa ba kan rung ha kano kano ka 
shnong. 

Ka rel ka stet bun shah ia u kulai Don ki 
rel kiba stet bad don pat kiba kham suki. Don 
kiba march palat ia ka hynriew phew mail shi 
kynta. 

Ka rel ka laid da ka jingtan jong ka enjin 
kaba ha khmat eh. Namar kata ka daw, ia ka 
enjin la ju ong ba ka long kum “1/ Kulai Nar” 

Ka enjin ka iaid da ka jingtrei jong ka jynhaw 
um thnam. Hynrei, khlem u dewiong bad ka 
ding pat, ngim lah ban ioh um thnam. Kumta 
ka rel ka donkam shibun u dewiong. 

Kawei ka enjin ka lah ban ring haduh ar 
phew lai phew tylli ki kali. Kawei kawei ka kali 
ka long kum ka kamra kaba kyrpang. Man ka 

kali ka don la ki jingkhang bad jingkhangi't. Kine 
ki kali ki long syriera kum ki synduk kiba don 
ki shalyntem nar. Lah ban bteng bad ban dkhat 
ia kine ki kamra rel katba donkam. 

Ka rel kam lah ban iaid halor surok kum ki 
kali kulai ne motor. Ka shu par halor ki nar ba la 
siang arliang. Ki piin ia kine ki nar baroh shi 
lynter lynti ha baroh ar Hang ka surok rel. Ki 
shalyntem jong ka enjin bad ki kamra rel ki iaid 
nalor kine ki nar. 

Haba ki thaw ia kine ki lynti rel, ki ialeh 
katba lah ban pyniaid ia ki na ki jaka kiba madan 
bha. Haba ki ia kynduh ia ki wah rit bad ki wah 
bah, ki tei ki jinglueng kiba skhem na shiliang 
sha shiliang, bad ka rel ka mareh khlem leilei 
nalor jong ki. 

Teng teng ki dei ban pom lynti napdeng ki 
lum. Haba kumta, ki sam lyngba ia ki na 
shiliang sha shiliang phlait Ki don teng teng ki 
jaka kiba jlan kum kine. Ka dum tliw tliw ha 
kine ki lynti wat ha ka por shiteng sngi, Kine 
ki lynti ki long kiba khim shibun. 

Ka rel ka sangeh ha man ki shnong ban kit 
ne pynhiar ia ki nongleit jingleit. Ki briew ki 
dei t»n ap lypa ia ka rel ha ki jaka sangeh shuwa 
ba kan poi. Ka tang shu poi, ki briew ki hiar 
bad ki kiew khlem pynlat por eiei. Man la u 
briew u dei ban da thied tiket. U don u nongai 
tiket ia ki briew kiba rung kiba mib baroh. 

Tanjg shu biang ka por, ka rel ka siaw ban 
maham ia ki briew shuwa ba kan iaid. Ki 
non^eit jingleit ki kaweb kti qa ki jingkhangU ia 
la ki lok hadtth ba kin da lyngngop. 

Ka rel kaba nyngkong eh la thaw ha ka snem 
1830 da u George Stephenson, u briew uba na 
kawei ka nongrit ha ri Bilat. 

Haba ngi iohi ia ka rel, ngi dei ban kynmaw 
ia une u briew uba stad, uba la leh haduh katne 
ban pynsuk ia ka iaid ka ieng bad ka khal ka 
pateng u khun bynriew shi tyllup ka pyrthei. 

JINGKILAN No 19. Ma khmal eh jong ka Rel ka don 
kaei ? Bale! ki khot ia ka enjin ‘U Kulai Nar’ ? Ki pun daei 
ba kail iaid ka Rel ? Ki thaw daei lyngba ki wah rit bad ki 
wah bah ban iaid ka Rel ? Balei ki pynpei lyngba ia ki lum ? 
Kaei ka kyrteng jong u briew uba shem ia ka rel ? Ia ki kor 
jong ka Rel ki pyniaid daei ? 



LYNNONG 20 


SHAPHANG KA TAJ MAHAL 

Ka Taj Mahal ka long ka jingtei kaba 
donnam tarn ha ri India bad ha ka pyrthei hi 
baroh kawei. Ka long kawei na ki hyoniew tylli 
ki jingphylla kiba don ha ka pyrthei. 

La tei ia ka da u Shah Jehan, uwei na ki 
Patsha kiba khraw tarn ka ri India. 

Une u Patsha u la shong kurim ia kawei ka 
nong Persha kaba kyrteng ka Mum Taj Mahal. 
Ka la long kawei na kiba bha briew eh ha kata 
ka por. Ka la shong suk shong sain ha ing 
syiem ha ka nongbah Delhi. Hynrei, ynda la 
dap kumba khadsaw snem, ka la pang jur eh bad 
ka la don ha tmier ka jingiap. Te ka la kbot 
ia u Patsha bad ka la kyrpad ia u ban tei mot u 
ban pynsah nam ia ka ha pyrthei. U ruh, 
namar ba u ieit eh ia ka, u la kular ban pyndep 
ia ka jingkwah Jong ka. Hadien kata ka la iap. 

Nyngkong eh u Shah Jehan u la tei ia ka 
shawrot kabajrong bad kaba heh, bad u la siang 
ia ka madan Jong ka da ki maw marbl suda. 

Ha ki dong Jong kane ka shawrot, u la tei 
saw tylli ki paia marbl kiba jrong bad pyllun. 
Hamar pdeng kane ka shawrot pat, u la tei ka 
kamra pdeng kaba heh bad u la sop ia ka da ka 
tnum kaba pyllun. 

Sawdong kane ka kamra pdeng la don kiwei 
pat ki kamra rit kiba don bun ki lynti khim, ki 
jingkhang bad ki jingkhangi't. 

Ki don bun jaid ki jingoh shrong bad ki 
jingmut dur ba la trei ni haduh katta katta da ki 
maw marbl suda. Haduh mynta ki riewstad ka 
pyrthei ki lyngngoh ia ka jingstad bad ka jingtbit 
ka kti ki riew hyndai. 

Ka jingtei hi baroh kawei ka shu i thymmai 
sah: ka i kumba dang shu lah tei ia ka kumba 
dang mynhynnin. Bad ka i kumba ia shu tei ia 
ka tang da uwei u maw marbl 

Ka la shim por haduh lai phew snera ban 
pyndep ia ka, bad ka la lut haduh kumba lai 
phew lak tyngka. Ka ri India jong ngi ka la long 
kaba riewspah eh ha kita ki por. 

Ynda u Shah Jehan u la iap, la tep ia u ha 
kane ka jingtei ba itynnad ryngkat bad ka tnga 
ba ieit eh jong u. 

Haba phi pyrta jam ha pyrshah kane ka 
jingtei, kajingsawa ka ngam bad ka kiew artet 
artet shaduh ka tnum pyllun kaba phi iohi ha 
kane ka dur. Bad katba ka nang kiew kumta, ka 
nang sawa nang sawa jam. 

Ynda phi la rangbah lashai lashisngi, bad 
lada phi la ioh lad ban iaid kylleng ka ri India, 
phi dei ban leit jngoh ia kane ka jingtei kaba 
phylla eh. Haba phin peit ia ka, phin i ia ka 
kum ka tusbir ha ka jingphohsniew. 

JINGKILAN No. 20. K«ei ka Taj Mahal ? Maao ba la 
tei ia ka ? Kaei ka kyrteng ka tnga u Patsha ? Ka kwah aiu na 
u shuwa ba kan iap ? Katao snem ka ia shim por ban tei ia ka? 
Da ki maw aiu la tei ia ka ? Hangno la tep ia u Shah Jehan ? 
Ka jingtei ka i kumno haba peit ia ka ? 

LYNNONG 21 

SHAPHANG U SING TYMMEN 

Uwei u Sing Tymmen uba la sdang duh bor 
bad khrew ka met ka phad, u la pynbna sha ki 
laiphew mrad baroh ba u pang, bad ba ki dei ban 
wan jngoh ia u ha krem jong u. Hynrei kat kiba 
wan jngoh ia u, u la pyniap bad bam suk ia ki 
hangta ha krem. 

Khadduh khadwai la leit u Myrsiang. U 
Sing u tang shu iohi ia u, u la ong;“Ko Um 
’Siang nga la khmih lynti ia phi la slem. Shano 
kein phi jah ? Nga da kwah haduh katta katta 
ban ia shong kai bad phi. laid phi u ’riew shang 
’riew iaid pyrthei, bad u View stad View 
shemphang, phi don eiei hi ban iathuhkhana 
shaphang, ka pyrthei ka mariang. Ale, seh da 
rung shapoh, ba nga sngew kynjah eh te wei 
briew.” 

“Ngam da rung shuh phi 'Pa ’Yiem,” la 
jubab u Myrsiang. “Namar ba nga kyrkieh bad 
ba ngam da sngewshait bha ha kine ki sngi. To 
tangba nga la iohi ia phi nga la hun. Nga shu 
wan tang tiak tang ban kitbok ia phi ba phin 
koit phin khiah krat noh. To ho, nga la leit!” 

“Wa”! la ong u Sing Tymmen. Balei phim 
da rung ? Baroh kat kiba la wan kitbok ia nga 
ki da rung shapoh, hynrei tang nia phi uba da 
leh khyllah. Phim iohi kito ki dienjat ha khmat 
krem? Baroh ki da ia wan khublei ia nga.” 

“Nga mut, nga iohi kein Pa ’Yiem kynrad!” 
la jubab u Myrsiang, ‘‘Kine ki dien rung kiba 
la syrtap ym don jaka shuh ; hynrei ngam iohi 
satia kawei ruh ka dien mih pat shabar! Nga uba 
rit bor te, lah ka ticng phi! Khublei ho!” 

Kumta u Myrsiang uba sian u la phet noh 
soit sha khlaw, u da sammut ym don pyrthei shuh 
ba u la lap ia ka buit sianti sniew u tymmen. 

Naduh kata de artat u pah haba u poi 
kynntaw ia ka buit sianti u Sing Tymmen: 
**KUi-hu-wa\ Kia-hu-waV’ “Lajiaaiu? Laja 
aiur’ 

JINGKILAN No. 21. U Sing tymmen u la pynbna ain 
sha ki laiphew mrad ? U leh ain ia ki mrad kiba la wan 
jngoh ia u ? U la khroh kumno ia i Myrsiang ? Baki im 
treh ban rung shapoh ? Thaw sentence da kine ki ktien: — wan 
tang tiak, kitbok, kbiah krat, sammut, syrtap, khyllab. 

LYNNONG 22 

SHAPHANG KA THAD LASKEiN 

Ka Thad Laskein ka long kawei na ki pung 
kiba itynnad tam ha ka ri Jaintia. Ka don 
shaphang ka diang na ka lynti bah haba Icit na 
Shillong sha Jowai. Ka long tang kuniba san 
mail na Jowai. 

U briew uba la tih bad uba la seng nyngkon^ 
ia ka u long u Sajar Nangli. Ki briew ka ri 
Jaintia ki sngew sarong ban kynmaw ia ka kyrteng 
jong u. U la long u nongsynshar bad u khla wait 
uba donnam eh ha ka por jong u. U la ieit bad 
shakri hok ia la ka ri baroh shi rta. 

Kane ka pung ka long kaba sawdong. Harud 
jong ka ki don ki dieng kiba itynnad. Baroh 
sawdong jong ka ki don ki lum ril, ki madan 
phlang bad ki lyngkha kba. Ka long ka jaka kaba 
pyngngad bad kaba sngewtynnad eh ban shong kai. 

Ki don bun jaid ki dohkha ha kane ka pung. 
Ki han bad ki radha khlaw kiba na ka wan 
Myntang bad ka wah Umngot ki wan barabor ha 
kane ka pung, tlang bad lyiur. Ki dohkha ki 
kynthih bad ki bam ia ki syntiew dieng ’ticwsaw 
kiba hap shapoh urn ha ka por pyrem. Ha ka por 
synrai ki phuh bun rukom ki ’tiew dieng harud 
kane ka pung. 

Ki blang bad ki masi ki bam phlang kyrhai 
harud ki hali sawdong kane ka jaka. Ki khynnah 
sharai masi ki rah ki ryngwiang bad ki khwai 
dohthli baroh shisngi. Ki nongsiat sim ki rah la 
ki suloi bad ki siat lyngdkhur ha ki ’law kseh. 
Ki khlieng ki her ha suin sawdong sawdong kane 
ka pung. Na jan ka pung ki khie ki sim 
Di-di-diaw bad ki her sha jrong ban jngoh kai ia 
ki nongleit jingleit. Hangne hangtai pat ngi iohi 
ia ki mawbynna ba la pynicng da ki kpa tymmen 
jong ngi naduh hyndai. 

Ka long ka ri kaba sawan^j b.id kaba itynnad 
eh. Ki nongleit jingleit baroh ki sngewbha ban 
sbong thait hajan kane ka pung. Ka Iyer 
pyngngad ba beh hir hir ka fiiad ia ka syep ka 
syar ki nongkit jingkit haba ki shong thait ban 
dih um hangne. Bad haba shai bha ka bneng, 
lah ban iohi ia u lum Shyllong na kine ki madan. 

Une u Sajar Nangli uba la tei ia ka, u la 
long u Lyngskor ka hima u Syiem Jaintia ha 
kata ka por. Hynrei u Syiem u la bishni ia u 
namar ba ki briew baroh ki ieit bad burom eh ia 
u. 

Ha kawei ka sngi u Syiem u la khreh kawei 
ka jingkhawai kaba khraw. Bad ha kata ka 
jingkhawai, u la khreh ruh ban pyniap ia u Sajar 
bad ki nongbud nongrap jong u baroh, Hynrei, 
kawei ka tymmen kaba la ieit eh ia u, haba ka la 
ioh sngew wer-wer ia kata ka buit runar, ka la Ieit 
iathuh ha u Sajar bad ka la maham ia u ban leh 
sian ha kata ka jingkhawai. 

Tang shu tip ia kane, u Sajar u la phet 
kyrkieh noh nangta lem bad ki nongbud jong u 

baroh. Bad u la leit shong khyndiat por ha ka 
madan Thad Laskein, 

U tang shu poi hangta, u la hukum ia la ki 
briew ban law ia ki sai siej na ki ryntieh jong ki 
bad ban tih pung da ki tdong ryntieh. Ynda ki ia 
lah tih u la hukum ia ki ban khung mar shi kieng 
jain ka khyndew bad ban kynton ia ka sharud. 
Na kata ka daw la khot Thad Laskein ia kane ka 
nan u Sajar haduh mynta. 

U Syicin Jaintia u la bitar eh ia u, bad u la 
phah shipai ban leit beh noh ia u nangta. Kumta 
u la dei ban phet iap noh lem bad la ki briew 
sha Burma. 

Shuwa ba un jam sha shiliang ka wah Kupli 
u la iam pangnud katta katta, namar u la tip ba 
um lah shuh ban wan phai pat sha la ka ri kaba u 
ieit eh thoin thoin. 

Ki don bun kiwei pat ki pung kiba u la tih 
ha ri Jaintia shuwa ba un phet sha Burma. U la 
long u briew uba sian, uba stad bad uba ieit eh ia 
la ka ri. 

JINGKILAN No. 22. Kaei ka Thad Laskein ? Mano 
ba la tih ia ka 7 Don aiu ha kane ka pung ? Sawdong Jong 
ka ki don kiei 7 Balei u Syiem Jaintia u shun ia u Sajar ? 
Daei ki paid jong u ki tih ia kata ka pung 7^ Kaei ka jingjapher 
hapdeng ka pung bad ka nan 7 Shaei n Sajar u la phet lem 
bad ki paid jong u ? 

LYNNONG 23 

U XEl UM BAD U NONGTHOH DIENG 

Hyndai, ha kawei ka nongrit kaba hajan ka 
wah Khri, la don uwei u nongthoh dieng uba duk. 
U pynngat dieng man ka sngi ha khlaw da u sdie 
jong u. Bad man ka janmiet pat, ynda u la lah 
thlieh lah pharia bha, u la leit tyrwa die dieng iap 
ha shnong. 

Ha kawei ka sngi katba u dang pynngat 
dieng kumta harud ka wah Khri u sdie jong u, u 
la sloit na ka sping bad u la hap shapoh thwei. 
Bad namar ba kata ka tliwei ka jylliew than urn 
iohi shuh ia u. Hangta u la khuslai katta katta, 
namar ba um nangjngj ne ngam urn. Kumta u 
la duh jingkyrmen ban dang ioh pat ia u. 

U la shong kum u bieit hangta harud wah. 
bad u la sdang ban iam bad ban ud sngewsih jam 
ia la ka nusip jot, namar khlem uta u sdie um lah 
trei jingtrei shuh. 

Te, u ’Lei Um uba shong ha kata ka thwei, u 
la wan iaid shajan jong u bad u la kylli ia ka daw 
baleiba u ia iam kthang katta katta. Uta u 
nongthoh dieng u la jubab; “Ko kynrad, ki khun 
bad ka tnga ba ieit jong nga kin sa iap thngan. U 
sdie jong nga u la hap shapoh um, bad ngam nang 
jngi satia ban leit shim ia u. Nga long u briew uba 
duk, bad ngam don peisa ban thied da uwei pat,” 

U ’Lei Um u la sngewsynei ia u bad u la ong 
ia u ba un ap hangta shiphang. Kumta u la law 
jain bad u la ryn^oh shapoh um. Hadien katto 

katne por, u la wan sei da u sdie ksiar. bad u la 
kylli. “line u dei u jong phi?” 

“Em,” la phai ktien u nongthoh dieng, “um 
dei.” Kumta u la ngam biang shapoh um, bad u 
la wan sei pat da u sdie rupa. 

“Une u dei u jong phi?” la kylli pat u Xei 
Um. Hynrei uta u nongthoh dieng uba hok, u la 
ong : “Em. uto ruh um dei! Ujong nga, u sdie 
nar.” 

U la ngam pat sa shisien. Ha kata ka kynti 
u la wan sei da u sdie nar. 

“Uto te la dei u jong nga 1 ” la pyrta jam uta 
u nongthoh dieng da ka jingkmen ka bym lah ong 
shuh. 

Uta u ’Lei Um u la sngewbha eh ia ka 
jinghok jong u, bad u la ai ha u ia u sdie jong u 
bad ia kita de ar ki sdie ksiar bad rupa. 

Ynda u la poi ha shnong u la iathuh ha la ki 
lok ia kata ka jingjia ba phylla. Bad ki briew ki 
la ia wan boi ha !ng jong u, ki da ia kylli tohkit 
kumno u la ioh ia kita ki sdie kiba phylla. U ruh 
u la ia thuh ha ki ia kaba la jia baroh. 

Hynrei, ha pdeng kita kiba la ia wan, la don 
uwei u briew uba lalot spah eh. Une u la kut 
jingmut ban leit pyrshang lem la ka nusip ha kata 
ka thwei. 

Kumta, ha ka step kaba bud u la mih la dang 
step phymgap na la ing, bad u la leit $ha kata ka 
jaka, Tang shu poi u la pda la u sdie jot shapoh 
thwei bad u la teh myniam sngewsih baroh shiste^ 
“Waw, ka apot sepsngi aiu kum kane ia ngal ” 

Tang mar kumta hi, u ‘Lei Um u la mih bad 
u la tyrwa ban iarap ia u. Te uta u lalot spah u 
la ong : “Khublei shi hajar nguh ia phi, ko 
Kynrad. Nga la kum pynhap la u sdie hangne 
hapoh thwei, bad ki khun jong nga kin sa iap 
thngan. Daei pat ngan bsa ia ki haba ngam don 
sdie shuh ban trei kumne. Nga long uba duk 
bad ngam don peisa ban thied bujli.” 

U ’Lei Um u la ngam bad u la wan sei da u 
sdie ksiar bad u la kylli : “Une u dei u jong phi?” 

“Haoid, ko Kynrad, u dei u jong nga,” la 
pyrta kloi Ian uta u lalot spah. U la kmen ym tip 
briew shuh bad u la kner la ki kti ban shim ia u 

Hynrei, uta u ’Lei Um u la peit bitar bad u la 
ong, “Me, u khun ka lalot spah khlemrain ! Ngan 
pynshitom ia me namar ka jingthok jong me. 
Ngan nym ngam shuh ia u sdie jong me ; un mat 
sah hangto !” 

U la pda biang shapoh thwei ia uta u sdie 
ksiar; bad uta u ’Lei Um ruh u la jah ngain na 
khmat jong u. 

Uba hok bad uba pop ki ia ioh la ka nong ka 
nong. Da kynmaw bha ho hep ia kane ka parom. 


JINGKILAN No. 23. Thaw sentence da kine ki ktlen : 
pjnmgat ; thlieh ; phnria ; ngam khlieh ; nusip ; kner ; lalot ; 
jngi i 1^ myidam. Bale! n Nongthoh dieng u la iam ? Mano 
M wan inrap in w ? Katno sien n ’Lei Um u la ngnm? U la 
sci n adie uba Juimno oyn^m«, bad nba lai ? Katno tyili 
n in ni ia aba hok ? G la innqi ne em in uba tbok? 
lAok ulafdhpntneaublt nstUe? 

LYNNONG 24 
KA POR I AID KAl 

Ale. ko hep, ngin ia leit kai noh sha madan. 
Ka sngi ka la jem bad ka bneng ka khuid bha 
mynta ka janmiet. Peit kitai ki madan phlang ba 
jyrngam ka pyrem ki ap ia ngi. Ia ngin ia mih 
kai noh shabar. Ka Iyer kaba ngi la bam baroh 
shi sngi hapoh ing kain bha shuh. Ka pynkhia 
bad pynshoh samthiah ia ngi. Katta, ki lok jong 
ngi ki la ap ia ngi. 

la ngin ia ryngkoh, ia hai, ia beh iaw, ia 
thap khlieh. ia ryngkang shrieh. ia ring saityllai, 
ia kynjat bol, ia skip bad ia soh kyriat ha madan 
haduh ban da jan dum. Bad tang shu lah ialeh 
kai ngin ia wan bran bran sha ing. 

Peit kine ki syntiew jong ngi ki la sdang 
shylluit. Sa khyndiat sngi kin sa bthei na ki sop 
bad kin sa phuh itynnad. 

Peit kine ki masi ki bam phlang hajan lyngkha 
bad ki langbrot pat ki ia dem kai ha madan. 

Ngin kheit kine ki ‘tiew tyrkhang bad ki 
’tiew khmat paro ynda ngi wan phai la shibit ba 
ngin buh itynnad hapoh ing. 

Katno nga sngew sting ka met ka phad 
hadien ba ngi la iaid kai kumne. Ka la her baroh 
ka jingsngew khia bad shoh samthiah. 

Sngap kita ki saro ki ruwai halor siej shuwa 
ba kin thiah. Peit ki lyoh ba puh lyn^ha 
miaw ki la sdang ban kylla rong ksiar ba ka sng^ 
kan sa sep. 

Ki sim, ki khlieng bad ki tyngab ki her sha 
la ki skum. Ki blang ki masi ki wan phai sha la 
ki sem. 

Ki nongthoh dieng bad la ki dieng iap ki iaid 
stet ban poi kloi sha la ing. U nongrep u la wan 
fiiah la ki masi sharud shnong, bad u ksew jong 
u u bud nadien jong u. 

Kitai ki kber ki mih na khyndew bad ki her 
sngewbha ha suin. Khmih ki khynnah bad ki 
rangbah ki ia march ban kem ia ki. Imat ki dei 
ki nongkhwai dohkha. Peit ki sim bad ki tyngab 
ruh ki kem bad ki bam ia ki. 

Kine ki hiang bading ki her shajan jong ngi. 
la ngin ia kem ia ki. 

Ka la dei ka por ba ngin ia leit noh sha Ing 
ba ngin set la ki syiar, ki blang bad ki sniang. I 
papa i la jan wan na lum. Bad i mei ruh i la 
thait ha ing. la ngin leit iarap jingtrei noh ia i 
khyndiat. 

Tang shu lah bam, ngin sait nan khlieng, 
bad ngin khreh kot khreh sla baroh shi para. 

Ngi dei ban long kiba stad, kiba smat, kiba 
Sting bad kiba tipsngi. 


JINGKILAN No. 24. Spot ia kine lu ktfea pygbud : — 
ka kslar ka rtipa; ka kkUeag ka tjnagab ^ ka sim ka 4oli ; 
ai^ahral ; ka rei« ka a^p ; ka dohkha ka di^paat ; 
to 11 ^ towan ; ka sheog ka sah; ka krea ka khaaa ;katrd 
toktah'rkatcptortaiv ; Idsyattew kiskod; tokperka 
|toa'; 'hd dtoitoilito ; ka sniaag ka sybtf ; ka Mmig ka 
mui ;atoiii^o 

LYNNONG 25 

SHAPHANG U NONGREP ( 1 ) 

U nongrep u long u briew uba smat bad uba 
sting ka kti ka kjat bad uba khlaiii ka met ka 
phad. U khie dang step phyrngap bad u khreh 
u khrum ban leit sha lyngkha. 

Ynda u la lah bam lah dih, u shim la u 
mohkhiew bad u kieng la ka ’nupbah ban mih na 
la ing. Ha ka pla u thep ka ja song bad u klong 
um. U bat kynrot la ka wait ha ka kti. U pom ia 
ki niut ki nier kiba wit ha lynti. 

Baroh shi sngi u puh u dain ha lyngkha. U 
tih ia ki khap bad u kynton ia ki stiar. Ynda la 
dap shiteng sngi, u shongthait ha sem lyngkha 
bad u bam ja sngi. Nangta pat u trei haduh ban 
da Jan dum. 

Um sheptieng ia u slap, ka sngi bad. ka Iyer. 
U kan sia ha la ka kam. Ym don ba pynbor ia u; 
u trei hi da la ka mon sngewbha. 

U don shi jur ki silur. U niah ia ki dang dum 
sha lyngkha. Tang shu shai byrngut byrnget, u 
pynhiar ia ki ha pynthor. U wah ha ryndang Jong 
ki ia ka lyngkor. U bat skhem ia u kynta lyngkor, 
da une u pynphai ia ka kat sha ba u mon. 
U shon ia ka phar, ne ka nar kaba ha tdong 
lyngkor shapoh khyndew, bad u pyniaid ia ki 
masi sha khmat. 

Kumta u lur bad u tar ia ka khyndew haduh 
ban da ieng ka sngi. Ynda u iohi ba ki masi Jong 
u ki la thait bad ki la thngan, u pyllait ia ki ban 
bam phlang ha lum haduh ban da kem iong reifl. 

U ieit bad u sumar eh ia la ki masi, bad um 
sngewbha ba kin raikhoh. U ai mluh bad u 
phlang ba kin bam man ka sngi. Kumta ki ieit 
bad ki sngewbha eh ia u. 

Ynda u la pyllait ia ki masi, u hiar biang ia 
lade sha lyngkha. U weng ia ki maw na pdeng ki 
hali, bad u khmih ba ki dieng ki siej kin nym 
pynwit ia ki nur um. 

Ynda la janmiet, u Ieit sha kawei ka phud 
wah kaba khuid, bad hangta u sait la u mohkhiew 
bad ka wait. 

U sum kjat, u bta khmat bad u niad ia ka 
syep ka syar kaba la theh na ka met jong u baroh 
shi sngi. Tang shu lah, u kiengla ki tiar ki tar 
bad u lum dieng iap ban kit sha la ing. 

Nangta u niah la ki masi sha sem, bad u 
iaid ia siaw artat artat lynti haduh ban da poi 
shnong. 

Um ju pyndurn la ka khmat, ne pynkhuslai 
ia lade, Namar u tip ba ka jingtrei shitom jong 
u kan wallam ka bainong ia u ha kaba kut jong 
ka snem. 

U long u briew uba koii uba khiah, namar u 
ioh ia ka sngi ka Iyer bad u trei u ktah da la ka 
mynsiem bad ka mon sngewbha. 


JINGKILAN No. 25. U Nongrep a kMig u briew aba 
biiBiao ? Tang dw kbie u Ich aio ? Gael n pmlor ia ka 
lynddia 7 Ka^ ki laari U ring ia ka lyngiluur ? Ynda 
ki ut tbngm a leb koomo ia ki ? Ia lade pat u Ieit shann ? 
IlMinM halyiM^ took aid angi? Ynla lajattniet a 

n nidi aiain in kf gaari bod bald a daw tttad arM ^nti 7 

LYNNONG 26 

SHAPHANG U NONGREP ( II) 

U nongrep um ju pynshong thiah thai ia la 
ka kti ka kjat. Ynda la wai lyngkor bad la bet 
kba ha lyngkha, u pyrkhat sa kiwei pat ki kam 
ban trei. 

U puh kper ban thung jhur, u thoh dieng 
ban thaw sem, ne u thlieh thri ban thain shang 
thain kriah ha ing. Um ju don por ban shong 
jaipdeh. U pynproh la ka jabieng bad u pyrkhat 
kumno ban pynroi la ka kam. 

Ka kper ka phrah Jong u ka dap da ki 
jingthung jingtep suda. U thung ki soh ki pai 
bad bun jaid ki jhur ki jhep. 

Haba u donkam peisa, u kit shi kit u phan, 
ki shriew, ki kait, ki sohtrun bad u leit die ia ki 
ha iew. U wan thied pat na lew ia ki jain ki nep 
bad ki tiar ki tar katba u donkam. 

Kumta u minot ban pynroi la ka jingiob 
khnang ba un ioh pynshong skul la ki khun 
kynthei bad shynrang. Namar u kwah eh ba ki 
khun jong u kin long kiba stad, khnang ba kin 
iarap ia u ban kham pynbha ia ki kam ki duk 
jong u ynda ki la rangbah. 

Man ka miet, u lum la ki khun sawdong ka 
ding ba rbem. U iathuhkhana ha ki shaphan^ ki 
lum ki wah bad ki mrad ki mreng kiba u lohi 
man ka sngi. U iathuh ha ki shaphang ka rukom 
im ki sim, ki hati bad ki dohkha ba bun jaid. 
Katno kiia shah shkor ia ki jingiathuhkhana ba 
sngewtynnad jong u. 

Teng teng u iathuh ha ki kumno u ia kynduh 
bad u khla ha lynti, bad kumno u ia peit pyrshah 
bad u khlem khapbrib la ki khmat, bad ba u 
khla u sied sharud lynti. U iathuh ruh kumno 
ka dngiem ka beh ia u haba u leit wad masi sha 
khlaw ; bad kumno ba U Blei U la iada phylla 
ia u na u slap, u phria bad ka leilieh haba u 
iaid marwei hapdeng lawbah lawsan. 

U sneng ia la ki khun ki pyrsa man ka miet 
khnang ba kin long kiba don akor bad kiba tip 
sugi. U tern duitara ne marynthing haba u kwah 
ba kin iohthiah bha. 

U ieit thep mynsiem eh ia la ki khun, bad 
ki ruh ki ieit bad burom eh ia la u kpa. Ki ngeit 
sneng bad ki kohnguh ia kiei kiei baroh kiba 
u ong. Kumta u im suk jingmut hapoh ing 
bad habar. 

U sngew ba u long u kynrad halor lade, bad 
um ju ibein ia la ki lok ki jor. U sngew ia 
ryngkat dor bad ki briew baroh, namar um long u 
shakri jongno jongno. 

JINGKILAN No. 26. U nongrep u leh aiu ha kper ? 
Ban lei u khud thri ? U leit die aiu sha iew ? Mano ba da 
ta u na ki mrad khlaw ? U tern aiu myomiet harud ding ? 
Shaphang aiu u iathuhkhana ? Ki khun jong u ki ieit ne em 
la u ? U ju ibein ia la ki lok ki jor ? U long u shakri jongno T 

LYNNONG 27 

SHAPHANG U NONGREP (HI) 

U nongrep u don la ki rukora lait shuti ban 
pynsngewbha ia ia lade. U nang ban ia beh por 
haba bun jingtrei, bad u nang pat ruh ban da 
pyllait por khnang ba un kai lum kai wah. 

Haba kylluid jingtrei bad haba rang bha ka 
bneng u khie dang saw ka tyngab, u bah la u 
ryngwiang ban leit khawai sha ki wah bah. U tip 
bha ia ki rukom jingbain ki dohkha kat kum 
ki samoi ba pher jong ka snem; kumta um ju 
wan thylli sha ing. 

U iaid na ki khriang sha ki khriang; bad u 
khwai na ki thwei sha ki thwei. Ynda la biang 
ka por bad la dap ka ruh, u wan phai sha la ing. 

Artat lynti u kheit hur lum ; jamaw, u 
jangew, u jatira bad jaralud ban shet jyntah ha 
ing. U kheit ruh shi pla ki soh khlaw ban 
pynkmen la ki khun, — u sohlang, sohot bad 
sohkhyllung. 

Teng teng u leit beh mrad bad la ki lok sha 
ki lawbah lawsan. U long uba shlur bad um ju 
tieng ia ki mrad. U rah la ki khnam bad ka 
ryntieh. U kieng ka wait sum kaba nep ha 
syngkai. U kiew ia ki lum, u hiar ia u ki them; 
u ryngkoh u rynsied kum ka skei ka khiat, bad u 
don ka kti kaba jam ban siat. Haba la dei bha na 
ka jaka, ka mrad ka kyllon ha shen. 

U nang ban ai ksew ban pynkhie ia ki mrad, 
bad u stet ban bud dien ba ki Idilaw bad ki jaka 

bniap. U ithuh ia ka dien mrad kaba la mynsaw 
bad u bud ia ka haduh ban da ioh. 

Ki nongbeh mrad ki sah miet sha lum, bad ki 
shet ja ha ki tyndong siej. Ki pynlong khuri bad 
jingtong um da ki ktang, kumta kirn ju pynshitom 
ban rah khiew. Ki pynlong pliang da ki lamet na 
khlaw. 

Phim pat ju ioh mad ia ka ja lum ki nongbeh 
mrad. Ka long kaba bang bad kaba eh phron 
phron. 

la ka jyntah ki shet ha ki tyndong siej im. 
Ki thep ki ’hur lum ’hur wah bad khyndiat ka 
doh ne kha tyrkhong. Ki ber sa ka mluh bad 
u sohmynken. Nangta ki thang ha ka ding ba 
Them haduh ba kan da ih bha. 

U siej u long u jingthung uba donkam eh ha 
kane ka ri jong ngi. U leit siew la jan ha man ki 
kam baroh. Phi la ju pyrkhat ia ka jingdonkam 
u siej ? 

Ha ing u nongrep ki don bun jaid ki snieh 
mrad. U pyndonkam ia ki ha kaba siang thiah, 
thad kba, ne pynlong shylliah shong kai. Bad u 
don eiei ban iathuhkhana shaphang kawei pa 
kawei ka snieh ne ka reng mrad ba u don ha 
ing. Ka snieh khla ka long kaba rem bad u die ia 
ka bun tyngka. 

U nongrep u donkam ban ioh shuti kumjuh 
kum u khynnah skul ban shang kai ia ka lum ka 
wah, ban pj^ngngad ka met ka phad, bad ban 
pynfhymmai la ka jinemut jingpyrkhat. 

Lada ngi kwah ban long ki nongrep kiba 
paka, ngi dei ban shong skul bha shaphang ka rep 

ka riang bad kaba ri jingri. Kynmaw ba u 
nongrep u long u kynrad briew bad u budlum ka 
jaid bynriew. Khlem u nongrep baroh ngin iap 
thngan. 

JINGKILAN No. 27. Ha ki por kiba kunino u nongrep 
u lait shnti ? U left shano ha ki shut! jong u ? Ki jhnr aiu u 
wan khHt na ium ? Ki sob aiu a wan kheit na kbiaw 7 U siat 
daei ia ki mrad ? Haei u shet ja shet jyntah ba inm ? Don 
snieh nuad ne em ha Ing jong u ? U pyndonkam kunum ia ki 
snieh ? ^ Phi kwah ban long u nongrep nba stad ? Aiu phin trei 
ynda phi la rangbah ? Phi kwah ban long u kynrad ne shakri 
briew? 


LYNNONG 28 

U ESOP BAD KI KHYNNAH RIT 

Shisien u men Esop u la iohi shi kynhun ki 
khynnah shynrang ba ki ia puh latom ha kawei 
ka madan kaba harud lynti. U peit kai ia ki 
shiphang. Ynda ki la ngiah ka puh latom, ki la 
shim sa ki ryntieh bad ki khnam ban ia siat 
thong. 

U ’men Esop ruh u la klet ia lade shi por, bad 
u la shim bynta lem ban ialeh kai bad ki khynnah 
rit. U la ia puh latom, ia siat thong, ia 
phawar dngiem bad ia shadlang bad ki. Kita ki 
khynnah rit ki la ia biria ym don pyrthei shuh ; 
u ruh u la sngewtynnad ka bym lah ong. 

Hamar kata ka por la wan iaid shi kynhun 
ki new stad jong kata ka shnong. Haba ki la 
iohi ia u ’men Esop ba u shad kynthuit hapdeng 
ki khynnah shnong, ki la ia rkhie beih ia u. U 

pat urn pynsngew satia ia ki jingrkhie bein jong 
ki: u shad la ka shad bad ia kmen la ka kmen 
bad ki khynnah. 

Ynda la dep, u la khot lang ia kila ki rievv 
stad jong ka shnong. U bret ha khmat jong ki 
ia ka ryntieh ba la pynsynjap. “To kein phi ki 
riew vStad batai ia ka jingmut jong kane!” la ong 
u ’men Esop. 

Baroh kita ki stad ki la shaiong ngaih bad 
ki la poi ha ka khim, namar kirn lah satia ban 
sngewthuh ia ka jingmut jong u, bad ki la ia 
kyrpad ia u ban iathuh ia ka jingmut jong ka. 

“Phi i,” la ong u men Esop, “khnang ba u 
sai siej un soi bad ba ka ryntieh kan nym jem, 
ngim ju pyrkhun lynter ia ka. Kan shakri bha 
tang lada ngi nang ban khein ia ka por lano ban 
pyrkhun bad lano ban pynsynjap ia ka. Nga ruh, 
nga ia kmen ia biria rai bad kine ki hep, khnang 
ban pynjrai ia ka pyrkhat pyrdain jong nga bad 
ba kan soi ruh artat ka jingim bad ka rta. 

U riew stad u nang ruh ban biria dei por. 

JINGKILAN No. 28. U ’Men E.sop u leh aiu bad ki 
khynnah shynrang? Balei ki riew stad ki rkhie bein ia u ? 
Balei u law ia u sai siej bad u bret ia ka ryntieh ha khmat 
jong ki? Phi sngewbha ne em ia ki tymmen kiba iaiehkai 
bad phi? U riew stad u nang ne em ban biria dei por? Ka biria 
dei por ka long ruh ka dawai bah dawai san shi tyllup ka 
pyrthei. 

LYNNONG 29 

KATTO KATNE SHAPHANG U 
TIROT SINGH 

Kane ka long ka dur jong u Mot— U Maw 
Nam Maw Kyrteng U Tirot Singh, ban pynsah 
nam pynsah kyrteng ia u pateng pakit ha k[ khun 
ki ksiew jong kane ka ri La tei ia u ha Mairang 
ha ka snem 1952 bad la plie ia u da u Lat jong 
ka As^m, U Jairamdas Doulatram, ha ka 29 tarik 
u bnai March, 1954. Shibun ki rangbah, Khasi 
bad Dkhar, ki la ia don lang ha kata ka jingialang 
kaba khraw ba la pynbeit bad ' pynkhreh da U 
Kedro Manick Sin^, Syiem Nongkhlaw, lem bad 
ki Myntri bad u khun u hajar ka hima Khadsaw- 
phra (Nongkhlaw). 

La kumba 156 snem mynshuwa, U Tirot 
Singh u la long u Syiem ka hima Nongkhlaw. U 
la kiew khet haba u dang shylluit bad phuh 
syntiew bha ha ka jinglong samla. Kumba ia long 
ki para khynnah ha kata ka por, u la ju sngewbha 
eh ban shang kai ia ki lum, ki wah bad ki khlaw 
ba itynnad jong kane ka ri. U leit khwai doh, 
siatsim bad beh mrad haba lait kti lait kjat. 
Janmiet pat u ia ryngkang ia ryngkoh, ia sum, ia 
siat khnam bad ia khalai wait ban sting ka met 
ka phad. 

Kum kiwei pat ki para syiem para ba khraw, 
um ju sngewpoh ban trei ia kano kano ka kam. 
Ki kmie ki kpa jong u ki la hikai ia u naduh dang 
nt ban trei bad ban nang bun jait ki kam. U ieit 
ia la ki blang ki masi bad u ri u sumar bha ia ki. 
Marwei marwei u ngam ia ki lawbah lawsan haba 
jah blang jah masi. U bah la u mohkhiew bad u 
leit puh leit shyrti lyngkha. U khie dang dum 
bad u niah la ki masi, bad u lur u moi lyngkha 
haduh ban da ieng bha ka sngi. 

Ha ki por synrai u ju kiew ia ki lum, bad na 
kliar u Kyllang u ieng peit kai hun mynsiem ia la 
ka ri ba itjmnad baroh sawdong jong u. U la ieit 
bad suh thied ha la ka ri. U sngew sarong ia la 
ka ri bad u ieit ia la u khun u hajar uba snoh uba 
bud ia u. 

Mynmiet u ju siat marynthing bad tern 
duitara, sawdong Ka ding ba rhem, bsui ia rkhie 
ban ia kmen bad la ki lok ki jor. 

Ki jingialehkat bad ki jingtrei minot jong u, 
ki la pynlong ia u, u biiew uba iaw, uba stad, uba 
shlur bad uba sian. Yhda u la kiew khet u la long 

u Syiem uba shynrang bad u khlawait, ia uba 
baroh ki ieit bad burom. Ha kawei na ki jingkilan 
palwan jong u, u la ur bad khylliah ka kti 
ka diang, bad ka la dor sah haduh ba un da 
rangbah. Hynrei ki ong, u shong kulai, u siat 
khnam bad u trei u ktah khleni wit eiei na kata 
ka kti. 

Ha kita ki por, ha kane ka ri jong ngi ym ju 
don skul satia. Ki don tang ki (rang, ne, ki skul 
miet ha kiba ki khynnah samla ki ia lang man ka 
miet. Ki ioh rukom rukom ki khanatang hangta. 
U wei u iathuh shaphang u khla bad u myrsiang, 
bad uwei pat shaphang ki shrieh bad ki tngaw. 
U nongtcm raarynthing pynshad khla pat u iathuh 
shaphang ki boit bad ki ramhah ba ki ialeh thma 
bad ki ia d ung kura. U nongtem duitara pat u 
pyniam ne pynrkhie ia ki da ki jingruwai ne ki 
ktien Jong u katba u mon. Teng teng u pynjngi 
ia ki sha ki ri kiba sha khadar snem lynti, bad u 
iathuh ki puriskam shaphang ki syiem bad ki 
patsha. Ki ioh rukom rukom ki jingtip kiba 
phylla bad thymmai na kine ki jingialang ha ki 
trang. 

Kumta la ki kpa jong ngi kirn ju shong skul, 
ki dih na ki trang ia ka buit ka akor long briew 
man briew ha pyrthei. Ki ioh ia ka jin^long hok 
jinglong shida na la ki kmie ki kpa kiba ri ba 
sumar ia ki naduh dang rit. Bad M kita ki por 
ym ju don nongkhrong, ne nongtuh ha kane ka 
ri jong ngi. Baroh ki long ki View trei bad ki 
View bat hok. U jaipdeh bad u thok urn don 
jaka ha pdeng ki kur bad ki lok. 

U TIROT BAD KA SORKAR PHARENG 

( 11 ) 

Dei ha ka synshar U Tirol Singh ba ka 
Sorkar Phareng ka la kwah ban thaw surok na 
Kamrup sha Shilot lyngba ka hima Nongkhlaw 
bad kiwei pat ki hima. U saheb David Scott, 
kum u nongmih khmat ka Sorkar Phareng u la 
wan ia shem ia u Tirol bad ka Dorbar jong u. 
Ha kaba nyngkong kim shah. Hynrei U David 
Scott u la leh sian da kaba u la leh ieit leh burom 
ia ka kmie u Tirol, bad u la khroh ia ka ban ia 
kren bad ia pynjem lem ia ka kam. Ynda U Tirol 
bad ka Dorbar ki la sngewthuh ba kin ia myntoi 
lem ha ka iaid ka ieng ka khai ka pateng da kaba 
plie ia kata ka surok, ki la mynjur. 

Kumta la tei bad la thaw ki ing ha 
Nongkhlaw ia ki nongtrei bad ki shipai u David 
Scott, bad ki la sdang ban thaw ia kata ka surok. 
Hynrei ki briew u David Scott ki la leh bein ia ki 
kynthei ki khynnah bad ki la leh don bor ia ki 
ing ki sem ki briew. Ynda u Tirol u la bna ia 
kane, u la kiew snam hain ka khmat bad u la phah 
ktah kti ia ki nongpynkhih nongpynkulmar baroh. 
Kumta de, khih da ka thma tik. Shibun ki briew 
ki la iap. U David Scott ruh u la shu lait thaw 
da kaba phet iap halor u kulai sha Sohra. 

Ka Sorkar Phareng ka la phah shipai ban 
ialeh ia u Tirol. Ka thma ka la neh kumba lai 
ne saw snem. Ki briew u Tirol ki shu siat rieh 
bad pam tub namar kirn don tup don suloi ki^ 
biang. Khadduh, kumho re kumno, ki la ioh 
kem ia u Tirol Singh bad ki la leit lam ia u mar 

mar sha Gauhati. Hangta ki la khroh ba un 
mane noh ia ka Sorkar Phareng lada u kwah ban 
ioh pat ia la ka jinglaitluid. Hynrei, ki ong, u la 
jubab ia ki, kum ha kine ki ktien rangbah; “Ban 
ia ka khein burom, nga suk ka iap. Ban ia ka 
dem syiem ha u nongwei uba sha shiliang ki 
Hynniew Sohmyndur, suk ka nar ka bili ha 
phatok ha byndi. Wei me la jop, te leh katba 
me mon.” 

Kumta la leit lam ia u sha Dacca bad la set 
byndi ia u hangta. Hynrei la ka met jong u ka 
don ha ki kynjri bad ha i‘ng byndi, ka mynsiem 
jong u pat ka khlain bad ka laitluid. Hir hir u 
kynmaw ia la ka ri bad u khun u hajar, bad 
bunsien u Jaw ummat jar jar ha phatok. Marwei 
niarwei u pisa bad phohsniew ia ka jinglaitluid ka 
ri um snam u 5Ji u Kong. U briew uba ju dih ia 
ka Iyer pyngngad ka ri Khasi um lah shah slem 
ia ki kynjri bad ka Iyer iap op ka ing byndi. 
Shen u la kem pang bad u la iap ha 29 tarik u 
March, 1843, — 132 snem mynta. 

Ka jingphohsniew jong u Tirot Singh, bad ki 
ktien khadduh u Kiang Nongbah jong ka ri 
Jaintia, ki la ur long ha ka shiteng synnia ka 14 
bad 15 tarik u August 1947. Ka ri India baroh 
kawei ka la ioh pat ia la ka jinglaitluid. 

Ka Sorkar Phareng ka la kynriah suk 
mynsiem na ri India, bad ki khun jong ka ri India 
ki synshar hi da lade ialadc. Katno ngi sngew 
sarong bad sngewphuh mat ia ki new shlur bad 
ki khla wait ka ri India jong ngi. 

KA RI JONG NGA 

Kane ka dei ka ri jong nga, 

Hangne ki thiah ki Kfii ki Kpa ; 
Shaphang jong ki junom ngan ruwai, 
Ban raih ki ’rang ki ’thei kynsai. 

Tylli ngin ieng ban tur shaphrang, 

La dei ban dih ki uni ba khtang; 

Ah Blei ! Tarap ia ngi mynta, 

Ban bud Dienjat ki Kni ki Kpa. 

JlNGKlLANiNo. 29. Hangno ka Hima NongkMaw ka 
don? Uei u Tirot Singh? Balei Id tei Maw Nam Maw 
Kyrteng ia U? Mano ba ia pile ia uta u Mot? Hangno ki 
tei ia U? Uei u Syiem uba mynta? Kaei ka Trang? Ki 
hikai aiu ha ki Trang hyndai? Kiei ki jingput-jingtem 
Khasi ba phi tip? U Tirot Singh n phohsniew aiu ha 
patok? Ha kano ka tarik ba ka India ka la ioh pat ia ia ka 
jinglaitiuid? Hangno u Tirot n ia iap? Spel ia ka jingruwai 
shaphang ‘Ka Ri jong Nga.’ 


LYNNONG 30 

KI SKUL RIT HA KA RI JONG NGI 

Ha ka snem 1832 uwei u sahep samla uba 
dang 18 snem ka rta, uba kyrteng Alexander Lish, 
u la wan poi sha Sohra na ^lampore. U la thoh 
katto katne tylli ki kot Khasi 4a ki dak Bangla, 
bad u la plie lai tylli ki skul ha Sohra, 
Mawmlpfi baa Mawsm&i ha kata ka juh hi ka 
snem. Hynrefi uih ishytn la Uh ban I6h shibOti 
aamar u la dei ban lieit noh tang ha kasnem 1838. 

Hynrei dei u sahep Thomas Jones jong ka 
Welsh Mission uba la poi shane ha ka snem 1841, 
uba la said dur nyngkong eh ia ka thoh ka tar 
jong ka ktien Khasi da ki dak Roman kiba ngi 
pule bad pyndonkam haduh mynta, Une u la 
pynsah nam ia lade kum u nongmait lynti jong 
ka thoh ka tar ha ka ktien jong ngi ha kane ka ri. 
Dei ma u ruh uba la thoh ia ka Kot Pule 
Nyngkong na ka bynta ki skul ha ka ri, bad la 
pyndonkam ia ka haduh 60 ne 70 snem tarn. 

U sahep Thomas Jones bad ka mem ki la 
trei shitom baroh ar ngut ban ioh nonghikai ban 
pynphriang ia ka jingpule sha ka ri. Ha ka 1842, 
u la pynim thymmai pat ia ki ^1 ha Sohra, 
Maii^uh bad.Mawsmai. lakitaki skul la 
khot ki Skul Missibn. U Jem u hikai 

ka skul Sohra, u Nising ha ka skul Mawmluh 
bad u Lurshai ha ka skul Mawsmai. Kine ki la 
long ki nonghikai kiba nyngkong tam ha ka ri. 
Ha kita ki por ka Sohra, Mawmluh bad Mawsmai 
ki dang long ki shnong kiba heh bad bun briew 
bha. 

Kumta mian pa mian ki skul ki la nang mih 
bad la nang roi na kita ki thymmei kiba rit sha 
kylleng ka ri. Naduh kata ka por, ka ktien 
Sohra kaba ngi kren bad pule mynta, ka long 
kum i tlong um iba rit, hynrei iba nang roi nang 
iar bad nang tap lut ia ka ri katba nang iaid ki 
sngi ki snem. Kiwei pat ki ktien na ka ri ki I a 
nang wan ia par paifi lang ban pynkhlain bad 
pynheh ia ka. 

Ha ka snem 1900 la plie thymmai katto katne 
ki skul sha ki thaih ri War Khasi bad ri War 
Pnar. la kita ki skul ruh la ju khot ki Skul 
Home Mission, la kine ki skul la kyrshan da ki 
trai ri. Kawei pa kawei ka Balang Khristan ka 
kynshew bad ai synniang tista man u bnai haduh 
mynta ban pynim ia ki skul bad pynshai ia kito 
ki thain. 

Ha ka snem 1905 la plie ia ki Skul Khaw 
Kham ha kylleng ka ri. La kyrshan ia kine ki 
skul da ka jingtrei minot ki kynthei bad ki ing 
Khristan baroh ha ka ri. U nongseng bad 
nongmait lynti jong kane ka kam radbah u dei u 
Joel Gatphoh uba la long u nongjngob skul ha 
kita ki por. Ula sdang nyngkong da lade; u 
kyntu bad ialap ia ki ing Khristan baroh ha ka ri 
ban kynshew shi kham ntynmjet bad shi kham 
mynstep na u khaw shet ban seng bad kyrshan ia 

ki skul ha ka ri. Kane ruh ka long ka jingtrei 
shitom jong ki trai ri hi namar ki shit rhem bad 
niew kor eh la ki skul. 

KI PERSARA HA KA RI (U) 

Kiwei pat ki Mission bad ki Seng ruh ki nang 
mih bad nang bud ter shi ter. Ka Sorkar bad ki 
hima syiem ruh ki la nang ia bynrap lang ban 
pynkhlain, pynmih bad pynroi ia ki skul ha 
kylleng ka ri. Ka Sorkar India jong ngi ka kut 
jingmut ban pynioh skul ha man la ki shnong 
katba lah. Ka District Council kum ka 
nongpyniaid kam ba ha khlieh jong ka ri 
Khasi bad Jaintia mynta, ka khreh ban shimti 
bad pynroi shuh shuh ia ki skul ha ka ri. Kin 
don ki jingkylla shibun ha ka ri jong n^, bad ki 
skul kin long ki dongmusa ki ban ai jingshai 
ia ka ri. Khlem ki skul ka ri jong ngi kan sah 
dien. 

Ha kine ki khyndiat snem mynta la mih sa 
kiwei pat ki jaid skul ia kiba ki khot Basic School. 
Kine ruh ki long ki skul Sorkar bad ki bud ia ki 
rukom hikai jong U Mahatma Gandhi. Ki ai bun 
ki rukom jinghikai bad jingtip ban pyntbit ia ki 
khynnah skul naduh dang rit. Nalor kaba 
pynnang pule, thoh bad khein, ki hikai laiphew 
jaid ki kam. Ki hikai thir ksai, thain jain, thain 
shang, thain kriah, thain mula, thain knup, puh 
kper, thung jingthung, sumaf tng, sumar jngri, ri 
ngap, ri syiar, bad bun kiwei kiwei ki kam kiba 
bha bad myntoi kat kum ka jingtong jon^; ki 
shnong bad ki briew. Nalor kata, ki hikai ih 

ki ba kin im khuid bad itynnad naduh dang rit, 
khuid ha ka kam, khuid ha ka ktien bad khuid 
ha ka jinglong. 

Ka dur kaba phi iohi ha kane ka lynnong ka 
long ka jong ki khynnah skul Basic ha Mawlai, 
Shillong. Ki ruwai sngewtynnad ha ka por ba u 
Myntri Rangbah jong ka Sorkar Assam, U Sri 
Bishnu Ram Medhi, u wan buh maw seng ia ka 
skul jong ki ha ka snem 1955. Ka pyrthei mariang 
sawdong jong ki bad ka jingtrei jong ki ha ka 
sngi ka Iyer, ki pynlong ia ki ki khynnah kiba 
shait ba khlain bad ba smat ba sting. Ki hikai 
ruh ia ka ktien Hindi bad kiwei pat ki ktien Dkhar 
ba ngi dei ban nang lashai lashisngi. 

Ki Skul Rit ki long ki Persara jong ka jaid 
bynriew. Nangne kin mih ki briew kiba stad ki 
ban pyndon burom ia ka jaid bynriew jong ngi. 
Kin long kum ki syntiew iwbih ki ban pynthiang ia 
ka Iyer jong ki lum ba pyngngad jong ngi. Ki 
riewstad ki ju ong ba ki Persara ki long ki '^Ing 
Jingshafj ne ki 'Dongmusa' jong kano kano ka ri 
ne ka jaid bynriew. Dei, namar kata, ban seng ia 
ka jinghikai ia ki khynnah ha ka nongrim kaba 
bha tarn bad kaba skhem tarn naduh kaba sdang. 

Kim ju shim bai skul ha ki Skul Rit, ne ki 
Skul Sara. Ka Sorkar ka kwah dik dik ban 
pynstad ia ki khun ki ksiew jong ngi. Kumta ka 
kwah ba iwei pa iwei i khynnah i ba la san snem 
shaneng, i dei ban wan skul barabor. Ka long ka 
kamram jong ki kmie ki kpa ban phah skul ia la 
ki khun. Kiba duk bad kiba riewspah ki dei 
ban ioh jinghikai. 

Haba khein lang ia ki jaid skul rit baroh kiba 
don ha ka ri ki long kumba 750 tylli. Hynrei 
kine kim pat biang ia ka ri. Ngi dang donkam 
shuh shuh ki skuT rit ban pynshai ia ka ri Ngi 
donkam ki skul kiba kham bha bad kham tista, 
bad kiba kham thymmai ban iadei bad ka por 
kaba mynta. 

JINGKILAN No. 30. Kiei ki kyrteng jraig ki skul Uba 
nyngkong tain ha ka ri ? Kiei ki kyrteng jong ki nongbikai 
ha kita ki skul ? Da ki dak aiu ngi thob mynta ? Mmo 
ba la bnh ia ka ktien Khasi ha ka ktien thob ktien tar ? Kiel 
ki kyrteng jong ki jaid skul rit kiba don ha ka ri jong ngi 
mynta ? Ki hikai aiu ha ki Basic School ? Uei u noi^seng 
jong ki Skul Khaw kham ? Don katno tylU ki skul rit baroh 
ha ka ri mynta ? 


LYNNONG 31 
KA SHAD KHASI 

Ka jingshad u Khun Khasi Khara shi tyllup 
ka ri ka long kaba itynnad bad i don burom 
shikaddei eh. Shisien shisnem, ha ka por khmat 
pyrem kynthei bad shynrang. ki mih ha rong ban 
shad sngewbha ha khmat u kur u kha u man bad 
ki lok ki jor baroh. Ki sei ki ksiar, ki kpieng, ki 
khor ki khriam ba rieh bad ba la buh tyngkai 
ban shad rong shad mastieh. 

Ki kynthei ki riam bad ki shad kum ki syiem 
ban pyniwbih bad pynpyngngad ia ka pyrthei. Ki 
rangbah pat ki riam kum ki khkwait ban da la 
hok ka mi, bad ki shad mastieh ban da ia ka mei 
longing longsem na uba shun uba pen. 

Ki nongshacl lu kylleng ka ri ki wan ha ka 
hima U Syiem Mylhem ha ka lympung Weiking 
ha Shillong shisien shisnem. la kane ka jingshad 
la seng ia ka da ki rangbah bad ki samla jong ka 
Seng IChasi. La bun snem mynta kane ka 
Jingshad ka la neh bad laid ryntih bha. la 
kane ka jingshad ki nongseng ki jer ia ka, 'Ku 
Shad Suk Mynsiem,' bad da shisha ruh ka long 
kumta. Ki nongshad kynthei bad shynrang kiba 
stad tarn na kylleng ka ri ki shim bynta ha kane 
ka jingshad. Kane ka jingbuh nam jong ka Seng 
Khasi ia la ka jongka shad ka kmen ka la pynim 
pat ia ka jinglong bad mynsiem ki iongshuwa ha 
ngi. Ngi khubiei ia ka jingstad bad jingiohi jngai 

Jong ki. Lymda ki la leh shitom ma ki, ngin 
nym da la iohi shuh ia ki rong ki rup bad ka 
phuh ka phieng, ka riam bad ka shad Khasi. 

Ka jingshad u Khun Khasi Khara ka long 
khlem ka Ich niain ka Ich rukom ne ka suit ka 
shor. Ka dei tang ka shad synlar bad ka shad 
pyngngad u Khun Khasi shi khrum ka bneng. 

Ki shad lai sngi lynter. Ha ka sngi kaba 
nyngkong ki shad noh kjat tang ki rangbah bad 
kane ka neh tang shi por. Hynrei ha ki ar sngi 
kiba bud, ki wan shad lang kynthei bad shynrang 
baroh shisngi. Ka riam ki nongshad ka pynkhih 
ia ka snam u Khun Khasi Pnar ban ieit bad 
burom ia kiei kiei la ki jong hi kiba ngi la ioh 
pateng na ki kiaw bad ki kthaw kulong jong ngi. 

Te, naduh hyndai haduh mynta, ka dohnud u 
Khasi ka kyndeh tang shu riew ka ksing ka nakra. 
U mastieh bad u shad haba ka khot ka tangmuri. 
U paitbah u ia bud rynsung tang shu iohsngcw 
ia ka ksing bad iohi ia ka lama: bad u pyrta ia 
risa: — 


Huoi-hah^ kawei ka butt kawei ka bar, 
Naduh ri Luni haduh ri Thor."” 


JINGKILAN No. 31. lathuh ia ki kyrteog ki jiagriani 
ki kynthei. lathuh kyrtei^ ia ka riam ki rangbah. Mano ha 
la seng ia ka Shad Suk mynsiem ha kane ka ri jong ngi? 
Knmno U Khasi u sngen haba riew ka ksing bad ka tanguniri ? 
Katno sngi lynter ka neh ka jingshad ? 

KI POEM 

32. TUNG TENG NA RIAT NA RAM 

1 . Ngan leit thoh dieng, 

Sa peit ka ing ; 

Ma phi kongthei, 

Lape ka dpei ; 

Sa dung u kba, 

Ba phin shet ja ; 

Tung teng ! na riat na ram. 

2. Sei ki shylliah, 

Na kamra thiah ; 

Snur thapbawa. 

Da sympat bha ; 

Ki khiew ki pliang, 

Da kyrshut biang ; 

Tung teng ! na riat na ram. 

3. Ka kper ka phrah, 

Un peit u bah ; 

Ki syiar ki biang, 

Dang shai un khang ; 

Ka wait, mohkhiew, 

Wat leitai briew ; 

Tung teng ! na riat na ram. 

4. la i khaduh, 

Ngan *lam soh mluh, 

U tiew japang, 

Bad knup mawiang ; 

’Wai soh laper. 

In thung ha kper y 
Tung teng ! na riat na ram. 

JINGKILAN : No. 32. Ka kmie diuwa ba kan leit 
thoh dieng ka ong aiu ia i kongthei ? Ka^oag aiu ia i bah ? 
Ka kular ban wallam aiu ia i kh^duh ? 

33. sm KAM SHISYN TREI 

1. Trei haba phi trei, 

Kai haba lehkai : 

Lynti kaba suk, 

Ka khmat ka phyrnai. 

2. Baroh ba phi leh, 

La bor baroh sei ; 

Ki kam ba tang dep 
Kim long kiba dei. 

3. Shi kam shisyn trei, 

Da trei ruh paka ; 

Ym don ha pyrthei, 

Nuksa ba kham bha. 

4. Ka por ba duh ei, 

Junom kam wan phai ; 

Te, trei haba trei, 

Kai haba lehkai. 

JINGKILAN : No. 33. Spel ia ka dkhot kaba 1 bad 
kaba 3. Balei ba ki kam ba tang dep kim long kiba dei ? 


34. KI JINGJAW UM BA RIT 

Ki jingjaw urn ba rit. 

Bad ki phngit mawsiang ; 
Ki pynlong ka duriaw, 

;^d pyrthei ba tbiang. 

2. Ki kliyllipmat ba rit, 

Ka jingim ki her ; 

Sha ki rta bymjukut, 

Ki jah kum ka Iyer. 

3. Ki ktien sbun kajingieit, 

Ki kam leh isnei ; 

Ki wallam jingkyrkhu 
Ka bneng ha pyrthei, 

4 Ki ktien sniew ba rit ria, 

Lada ngi khein sting ; 

Jngai na lyr.ti ka hok, 

Sha nurok kin khring. 

5. Ai ngin long kiba khuid, 

Ha ki kam baroh ; 

Da jingmut bad dohnud, 
ru Blei ngin iaroh. 

JINGKILAN No. 34. Spel ia ka dkhot kaba 1 bad 
kaba 5. Ki ktiea sbun ki wallam aiu sha pyrthei ? 


35. KI SYJAR JONG NGA 

1. Nga don ki syiar shi sem, 

Ba iong, ba lieh, ba stem ; 
la ki nga sumar bha, 

loh kern u khlieng u khla. 

2. Mynstep nga ai jingbam, 

Rie\^badem bad u skam ; 
Mynsngi ki sbang kylleng, 
“Ko-ko” kt ntwai pylleng. 

3. Khun syiar ba ioh ki iap, 

Hapoh pulo nga lap ; 

Halor ki shyiap ba rit, 

Nga ber ki khaw pyrsit. 

4. Tang shu pyllait ki her, 

“Jiap-jiap” kylleng ka kper : 

Hapoh jasat ki jah, 

“Kub-kub” ica kmie ka pah. 

5. Hapoh thapniang ka kmic. 

Ki syaid. ki kmen, ki rkhie : 

Tang ai jingbam ki mih, 

“Riaw-riaw” sawdong ki krih. 

JINGKILAN No, 35. Ka pulo ka long ka kynja khoh 
pyllum kaba heh ba la thaifl bha ban tap syiar. Ki khun 
syiar ki pah kumno haba phi ai khaw ? Phi ju ri syiar ha 
ing. Spcl ka dkhot kaba 5. 


36. KO KHYNNAH BA lEIT 

I Ko khynnah ba ieit, 

Wat tuh jong ki briew, 
la baroh phin thied, 

Da kynmaw ban siew ; 

Ban tuh i khun khyndiat, 

Ka long ka bym dei, 

Ka long jingiuh roit, 
la ka hukum U Blei. 

2. Ban kren ki ktien sniew, 

Ka long jingthala ; 

Ki ngam kham jylliew. 

Bad sah dak shi rta ; 

Jingmut ba thala, 

Ki her khlem lakam, 

Kylleng ki sakma, 

Bad ki paw ha ki kam. 

3. Ki kam kiba bha, 

Shaneng ki kyntiew ; 

Ki shan kum paia, 

Mawpun ba ngin kiew ; 

Ka nam kaba bha, 

Shi rta ka iwbih ; 

Pansngiat ba shisha, 

Na jingtep kan mih. 

JINGKILAN No. 36 . Spel ia ka dkhot 1. Kaba tub 
bad kaba lamler ki long kiba sniew. Tang ban shii pyrkbat 
ia kiei kiei kiba sniew rub ka long ka bym del. 

37. RYMPEI BA lEIT I M£I 

1 . Hapdeng ki jingsn gewbha, 

Sawdong pyrthei nga shang. 

La duk ha Ing i mei, 

Lah u jangew jathang; 

Lyngwiar sn^i ba phyrnai, 

Ka bneng, ki lum, ki wah, 

Ki ring ia ka dohnud, 

Na rngai ka P 3 ^rthei bah. 

Rympei ba ieit i mei, 

Haei 9 ha ha pyrthei, 

Ba kht ka Ing i mei! 

2. La ryngkang ki dudaw, 

Sha n ba phuh ba phieng; 

Nga lah la ing tynriew, 

Khlieh riat bad syntiew dieng; 

Ha sur jingruwai ba thiang, 

Ki her ki jingkhuslai ; 

Ha trep ha skum i mei, 

Nga suk ka mynsieni jai : 

Rympei ba ieit i mei, 

Ym don te ha pyrthei, 

Ba kat ka ing i mei ! 

JINGKIt.AN No. 37. Spel bad thoh ia ka dkliot kaba 1. 


38. KO KYNRAD SYIEM 

1. Thiah thiah, ko kynrad, syiem, 

U kf» jong phi u khlawait: 
Ka kmie ba kum ka syiem, 

Ka doh ia phi khlem thait; 
Ki lum bad ki pynthor, 
Sawdong ba phi iohi, 

Ki dei baroh ki jong phi, 

Ko khun kynrad tipsngi ! 

2. Wat tieng ia ka bikur. 

La jam ka jingsawa; 

Ka khot ia ki riewshlur, 
la phi ban ap phira ; 

Kin rah la ki ryntieh, 

Kin sei la ki wait, 

Lada wan u nongshun, 

Te na phang lin kiA mait. 

3. Thiah, thiah ko kynrad ksiar, 

Ka por ka la jan poi. 

Fa phi ba kin kyrsiew. 

Da ka ksing bad turoi; 

Mynta te thiah khop khop, 

I kdup i mei ba sbun ; 

Sa khie ynda phi rangbah. 
laleh ha ban da hun ! 

JINGKILAN No 38. U Khynnah uba shlur nm tieng 
ia ki jingeh bad ki nongshun. Thoh ia ki dkhot 1 bad 3. 


39. KO NGAP RONG SYNTIEW 

1. “Phi ruvvai sa ruwai. ko ngap ba rit, 

Ngam tip balei phi ruvvai?” 

“Nga ruwai ia trci. ko khynnah rit, 
Ba tlang mynta la wai. 

2. “La poi ka lyiur, syntiew ba thiang, 

Ha turn ha khlaw kumjuh, 

Sa shisien pat na ’dew ryngkhiang, 
Ki san, ki mer, ki phuh. 

3. “Te wong shane, bad wong .shatai, 

Na lum sha lum nga her; 

Ling-ling nangne, ling-ling nangtai, 
Nga sting ruh kum ka Iyer. 

4. “Baroh shi lyiur nga lum nga lang, 

Ki urn syntiew ba thiang: 

La wai, ko hep, la wai ka tlang, 
Khublei, to khie iaid biang.” 

5. “Khublei, ko ngap rong um syntiew, 
Nga ruh ngan trei ngan klah : 

Ngan minot Ihop suki ban kiew, 

Ki lum ka pyrthei bah.” 

JINGKIf.AN No. 39. Kunino i Khynnah bad ii Ngap 
ki ia krcn? Balci ba phi dei ban smat bad minot kum ii 
Ngap? Thoh ia ka jingiakren jong ki. 


40. U NONGAP JINGRl 

1. Nga nang ban put bisli. 

Put sla bad tangmuri; 

Nga nang ban rep kubi. 

Khem dud bad ap jingri. 

2. Ha lum sharai masi, 

Nga sting ka kjat ka kti; 

Marwei nga shang ki khlaw, 

Nga tur ka dieng ka maw. 

3. li Blei na jrong na tbian, 

Ha pdeng ka saw ka sian ; 

U knieh na ktien u khla, 

Na um na ding ia nga. 

4. Kumta na dang khynnah, 

Nga smat nga trei nga ktah; 

Namar nga thew ban kiew, 

Sha bym phohsniew ki briew. 

JINGKILAN No. 40. Spel ia ka dkhot kaba 3 bad 4. 
Mano ba siunar la ki kbynnab ap masi ba lum? ' Ka jaifi kup 
ryndia ki thalfi ha ri Bboi. Ka long kaba ityaaatl, shah, bad 
syaid. Ki noagap jiagri ki kup dan mynsagi bad rnymniet? 

41. KA MIET KA WAN HER 

1. Trci ba ka miet ka wan her, 

Trei naduh step phyrngab; 

Trei katba dang sah umjer, 

Ha ki tiew kulab. 

2. Trei ha ka sngi ba phyrnai, 

Trei ba kan mih ka syep; 

Trei ba ka miet ka dang jngai, 

Kam baroh trei dep. 

Trei ba ka sngi kan sa noh, 

Trei ba ka miet ka jan; 

Trei da ka dohnud baroh; 

For shong thait kan wan. 

4. Lum mawlynnai ba kordor, 

Ha thiar jing kynshew buh; 

Trei ba ka miet kam ap por. 

Bad ngim lah trei shuh. 

JINGKILAN No. 41. Spel bha ia kane ka poem. 
Kynmaw: — Trei smat naduh dang step haduh ban da miet. 
Ki tyrpeng kiba khlain ki hit ia ka jaUeng kaba proh. Ka 
jingtip bad ka jingstad ki long ki mawlynnai kordor. Lum 
bad k]rnsbew ia ki man ka por ba ka thiar jingkynmaw. Pbin 
khai da ki baroh shirta. 

